Distagadur gallek anvioù-lec'h breizh | Becedia\nDistagadur gallek anvioù-lec'h breizh\nTachenn arvarus pe teñzor istorel ?\nAozer : Erwan Vallerie / Du 2016\nKevrinus hag arvarus e chom bepred distagadur anvioù-lec'h Breizh, ha pa ne seblant ket deomp e vefe poellek, un displegadenn a c'heller kavout koulskoude. Rak n'eo ket deuet ar mod gallek da zistagañ anvioù-lec'h Breizh diwar un distresadur eus ar Brezhoneg, met diwar un amprest yezhel sujet da reolennoù strizh.\nAmañ ez eus un dachenn lec'h ma vo kannet ho roched ken buan ha tra. Ha war-c'hed e vo tud zo, goapaerezh leun o genoù, o c'hortoz ar fazioù en ho tistagadur an anvioù-lec'h. Kement a blijadur zo gant ar Vretoned ober fent diouzh forzh peseurt kammed a-dreuz a-berzh an diavaezidi pa glaskont distagan anvioù-lec'h ar vro, ma vefe fentusoc'h c'hoazh diskouez dezho hentoù fall. Rak distagañ a-dreuz e vez graet ken alies war ar skinwel, hag hini ar rannvro c'hoazh ! Met diwallit, ur wech hepken e voc'h pardonet d'ho fazi, gant ur mousc'hoarzh. Ma tistagit a-dreuz un eil e vo sellet ouzhoc'h evel un tourist ha na vo morse enframmet.\nMestroniañ an« -en »\nMet n'eo ket simpl an traoù. Ma 'z eus un arz diaes leun a doulloù-trap ez eo distagadur an anvioù-tud hag anvioù-lec'h. Kement-se a dalvez evit forzh peseurt rannvro, met e Breizh n'eo ket un arz, ur sport arvarus a-walc'h a vefe kentoc'h, zoken evit tud ar vro. Rak war a seblant ne vefe poell ebet na vefe mestr war ar milendall-mañ, na reolennoù ar Galleg, na reoù ar Brezhoneg. Da skouer ma klaskit, evel ma oa bet desket deoc'h er skol gwechall, chom hep distagañ an t, an r pe an s, e fin ar gerioù, evel ma vez graet e Galleg flour, ha ma tistagit Langonnè, Plougra pe Ploumogué, e vo rebechet deoc'h diouzhtu : ret eo deoc'h lavaret Langonett, Plougrass, Ploumoguerr.\nMet a-benn bremañ eo bet desket ganeoc'h, ha diwar ho koust, e rankit distagañ ar c'hensonennoù e fin an anvioù-lec'h, emaoc'h o vont da glask lavaret Bréhatt, Saint-Gildass pe Pluvignère, hag e kouezhit eus ar bilig en tan, pa ne lavarer er vro nemet Bréha, Saint-Gilda ha Pluvigné. Moarvat, emezit-c'hwi, ez eo trawalc'h gouzout Brezhoneg evit kaout un disaouzan : e mod ebet ! Rak e Brezhoneg e tistager an t e Bréhat evel ma ranker ober distagañ Langone(d)t, hag an r e Pleuwigner kement ha hini Plouvoger. A-boan ma vo boulc'het an dorzh ganeoc'h : a-raok dont a-benn da zistagañ anvioù luzietoc'h evel Guengat (distaget [gwenn-gatt]), Ploubezre (distaget [plou-berr]) pe c'hoazh Landebaëron (distaget [lan-dbe-ron]), e vo ret-mat deoc'h dont a-benn da ziskoulmañ afer an -en, ar sarpan-seizh-penn-se a vo gouest da lonkañ ac'hanoc'h ma n'hoc'h ket evit dispartiañ pezh a zistager [enn] (Kernascleden, Pont-Aven) diouzh pezh a zistager [in] (Rosporden, Elven), pe c'hoazh, met ral a wech, [an] a lakaer eno (Treffendel).\nHa pep Yann Gouiziek da reiñ da grediñ e vo dirouestlet gantañ afer an anvioù distaget [enn] diouzh ar re a ranker distagañ [in]. Met pell emañ Yann diouzh e gazek, zoken diouzh hini ar ouiziegezh. Rak ur wech c'hoazh, n'eus tra da welet gant distagadur ar Brezhoneg, pa reomp bepred gant ar soniad [enn] evit distagañ -en. Merk ar Galleg eo neuze an distagadur [in], pa n'ez eus ket deus outi e Brezhoneg, hag alese e c'heller soñjal e vefe bet gallekaet an anv. Hag ouzhpenn-se e c'heller lavaret e oa ur gallekadur kaset gant ur c'hoant hudur da lemmañ diganeomp hor sevenadur (hag alies e klever seurt randonerez), met re bell ez afemp ganti, evel-just !\nPoell kartezian ?\nAze emañ an dalc'h ! Rak ma n'eo ket ar c'hiz implijout an distagadur [in] diwar ar strollad lizherennoù en n’eo ket boaz ar Brezhoneg, n'eo ket boaz ar Galleg kennebeut. Rak an distagadur [an] a gaver e Galleg evit al lizherennoù en. Ha ma ne gredit ket ac'hanon, lakait ho fri er frazenn-mañ : j’ai entendu cent fois la sentence de ces gens qui vilipendent le renvoi d’ascenseur mais n’en pensent pas moins. Mat-kaer ! , met petra ober eus examen, pe eus lichen ?...Ma, ya ! Gerioù gallek 'zo skrivet e -en se a ranker distagañ [in] ; examen, pentagone, benjoin… hag un nebeud re all a ranker distagañ [enn] : lichen, abdomen, pollen… Ul liamm a gaver koulskoude etre an holl c'herioù-se : n'int ket e-touez geriaoueg romaneg e diazez ar yezh ; gerioù gouiziek kentoc'h, bet amprestet mare pe vare digant al latin pe ar gregaj, pe digant yezhoù all c'hoazh (benjoin deuet tro ar XVIvet kantved e Galleg, diwar an arabeg).\nHa dre m'int erruet diwezhat a-walc'h er c'heriaoueg, n'o deus ket bet tro da heuliañ ar reolenn voutin. Tro an XIIvet kantved eo m'eo bet en em ledet an distagadur [an] evit distagañ pezh a veze skrivet -en e Galleg. N'o deus ket heuliet an emdroadur-se ar gerioù deuet e Galleg er c'hantvedoù goude. Ha ne veze ket mui eus an distagadur [enn], evit ar strollad lizherennoù-se, ar gerioù ma veze kavet enno (examen, Agen, anv okitaneg), a zo bet distaget e doare ar strollad -in, a oa o treiñ d' a distagadur [in], evel an deiz a-hiriv, un distagadur a zo bet paket tro ar XVIIvet kantved. Miret eo bet distagadur o yezh orin [enn] gant an amprestoù nevesoc'h c'hoazh (dolmen, Beethoven).\nUn amprest deiziet\nMa seblant ken luziet ha ken diboell zoken distagadur Galleg anvioù-lec'h Breizh, n'eo ket kement-se abalamour ma vefe speredoù tort eus ar Vretoned. Na kennebeut abalamour ma vefe «moc'h badezet» eus kargidi ar stad. N'eo ken met abalamour ma 'z int gerioù brezhonek, amprestet gant gallegerien. Evel darn vrasañ ar gerioù degemeret gant ur yezh digant unan all, ez int gerioù hironet. Hag o emdroadur a vo hervez ar mare m'int bet implijet gant ur boblañs c'hallek. Lavaret a reer Treffendel da skouer, gant ar soniad [an] abalamour ma veze komzet galleg adalek tro an XIIvet kantved er c'horn-bro-se, tost a-walc'h ouzh koad Pempont. Lavaret a reer Rosporden gant ar soniad [in] abalamour ma veze eus bourc'hizien a gomze galleg da vare an azginivelezh e darn vrasañ ar bourc'hioù pe kerioù bihan war ar maez. Ha mirout a reer distagadur ar brezhoneg er c'humunioù bihan war ar maez lec'h ma ne veze ket implijet ur ger galleg betek an XVIIIvet kantved d'an nebeutañ.\nNeuze n'eo ket dre zegouezh e kaver seurt distagadurioù iskis, ha n'eo ket abalamour d'an dic'houiziegezh, na d'ar fallagriezh : hêrezh an istor ez int. Bremañ ma c'hellomp reiñ o flas dereat en istor ar yezh, pezh n'o doa ket betek-henn, n'eo ket evit-se e vint aesoc'h a-se da anavezout nag implijout. D'an nebeutañ e c'hell ar ouiziegezh istorel ha yezhoniel reiñ da intent an direizhderioù-se, n'eo ket evit-se e vo ur gwir sikour. Aesoc'h e vo bepred mont da gaout ar respont en ur geriadur. Gant ma vefe eus ur seurt geriadur ! Met ne vo hini ebet meneget ennañ distagadur gallek anvioù-lec'h Breizh. Hini ebet, pa lâran deoc'h e fazi ar Robert des noms propres ur wech war ziv. Hini ebet, neuze, war-bouez ul levr bet savet ganin-me, pa 'z eo albac'henn an hini en deus savet ar pennad-mañ.\nTrede rann : l’identité bretonne « Dis-moi où tu habites », pp. 202-205\n"Tombé dans le panneau ? Enfer pour touristes"\nDoktor war istor ar sevenadurioù keltiek eo Erwan Vallerie.


Gavr (loen) - Wikipedia\n(Adkaset eus Bouc'h)\nKerentiad : Bovidae\nIskerentiad : Caprinae\nGenad : Capra\nAr c'havr (Capra aegargus hircus pe Capra hircus) zo ur bronneg, ur geotdebrer hag un daskirier, renket e kerentiad an ejeneged hag en iskerentiad Caprinae.\nDoñvaet eo bet al loen-se abaoe an VIIIvet milved kt JK d'an nebeutañ evit pourchas e gig, e groc'hen, e blev hag alies-tre evit e laezh. Meur a anv rannyezhel a ya d'envel ar c'havr : bida ha bidiez.\nUl loen bihan a-walc'h eo, gwareget e gerniel ha mibin-tre, graet evit lammat. Kavet e vez e kazi an holl rannoù eus ar bed, er menezioù aliezik a-walc'h. Ober a reer bouc'hed eus ar pared ha menned eus ar re vihan. A-wechoù e vez kavet givri gouez, met doñvaet e vezont peurvuiañ. Givri bihan o ment a vez kemeret da loened ti a-wechoù.\nMeneg anezho zo er Bibl. Da skouer, pa laka Rebekka daou venn-gavr da vezañ fardet evel ur meuz eus ar gwellañ evit ma roje Izaak e vennozh d'o mab Jakob (da laret eo asantiñ desevel anezhañ goude ma'z eo bastard ar bugel) (Gn : 27: 9).\nEus anv kêr-benn Turkia, Ankara, e teu hini ar givri angora a vez maget evit o blev hir-kenañ ha ganto e vez produet ar mohair. Gant givri eus Kachmir e vez produet ur seurt gloan d'ober stamm anvet Kachmir.\n2 Ar givri e Breizh\n3 Lavaroù ha krennlavaroù\nGevr ha givri eo liesteroù ar ger gavr.\nBouch (ur vouch, bouchoù), a vez graet eus ar c'havr ivez.\nGevrigoù-an-hañv (gavrig-an-hañv en unander) zo laboused.\nGevr-mor (gavr-mor) zo un anv all\na vez graet eus ar chevr, pe chifretez\nul labous, hervez Jules Gros\nGevr-menez zo ur ouenn givri-gouez hag a gaver er menezioù.\nGavrvoued zo un anv all roet d'ar gwezvoud.\nAr givri e BreizhAozañ\nGavr ar c'hleuzioù hag he menn. « Bezet du, bezet gwenn, pep gavr a gar he menn. » Furnezh Breizh\nAnv zo eus givri emeur a ganaouenn-bobl, diwar-benn prosezioù ma veze barnet al loened-se, lakaet alies da vezañ furoc'h eget ar varnerien.\nMa c’havrig a oa fin Reas ur bromm d’ar barner, Sonioù Breizh Izel, levrenn 1, pajenn 40, Fañch an Uhel.\nLavaroù ha krennlavaroùAozañ\nAnv eus givri zo e meur a dro-lavar hag e meur a grennlavar:\nEvel ma'z omp ez omp, da lavaras gavr ar Bonïeg.\nBezo du, bezo gwenn, Pep gavr a gar he menn.\nE-lec'h ma vez staget ar c'havr e rank peuriñ.\nPaotr ar givri, a vez laret eus ar mesaer-givri, pe an hini a ra war o zro.\nUr gavrgen zo ur c'hroc'hen-gavr.\nSellit ouzh ar ger gavr er\nAdtapet diwar « https://br.wikipedia.org/w/index.php?title=Gavr_(loen)&oldid=1592226 »\nKemm diwezhañ d'an 18 Gwe 2014 da 15:08\nKemmoù diwezhañ degaset d'ar bajenn-mañ d'an 18 Gwe 2014, da 15:08.


Darbo užmokestis - Vaikų gerovės centras Pastogė\nVidurkiai 2013 I ketv.\nVidurkiai 2013 II ketv.\nVidurkiai 2013 III ketv.\nVidurkiai 2013 IV ketv.\nVidurkiai 2014 I ketv.\nVidurkiai 2014 II ketv.\nVidurkiai 2014 III ketv.\nVidurkiai 2014 IV ketv.\nVidurkiai 2015 I ketv.\nVidurkiai 2015 II ketv.\nVidurkiai 2015 III ketv.\nVidurkiai 2015 IV ketv.\nVidurkiai 2016 I ketv.\nVidurkiai 2016 II ketv.\nVidurkiai 2016 III ketv.\nVidurkiai 2016 IV ketv\nVidurkiai 2020 I ketv.\nVidurkiai 2020 II ketv.\nVidurkiai 2020 III ketv.


Korsika : poliserien o deus kanet ar Marseillaise e-pad obidoù Colonna\nBiskoazh kement-all ! E Korsika, tra ma oa an enezenn a-bezh o soñjal e Yvan Colonna da vare e obidoù, kanet eo bet ar « Marseillaise » gant ar warded-red c’hall eus kazarn Furiani. Kanet o deus uhel a-walc’h hag a-bouez penn evit ma vefe klevet a-bell.\nMantret, galvet o deus an emsaverien kors d’en em dolpiñ disul da 5e30 GM dirak kazarn Furiani ha hini Asprettu. Ma’z eus mein chetet ouzh ar boliserien c’hall ar wech-mañ adarre e vo gouezet petra zo kaoz. E Korsika e vez douget doujañs d’ar re varv ha d’o familh. Hag er mare-mañ eo an enezenn a-bezh familh Yvan Colonna, ‘m eus aon…\nTags : colonna, corse, provocation française


Luksembourgeg - Wikipedia\nKomzet e : Luksembourg, Alamagn, Frañs, Belgia\nKomzet gant : 300 000\nYezh ofisiel e : Luksembourg\nKod SIL LTZ\nUr yezh c'hermanek eus skourr yezhoù germanek ar c'hornôg eo al luksembourgeg (luksembourgeg: Lëtzebuergesch) komzet gant tro-dro da 300 000 den e Luksembourg dreist-holl ma oa bet lakaet da genyezh ofisiel gant ar galleg hag an alamaneg e 1984.\nKomzet e vez ivez e takadoù zo eus Belgia, Frañs hag Alamagn, hag ivez gant un nebeud ezvroidi eus Luksembourg o chom er Stadoù Unanet hag e Treuzsilvania e Roumania.\nDaoust ha ma vez renket en hevelep skourr hag an alamaneg ez eo bet levezonet-don gant ar galleg, dreist-holl ar c'heriaoueg.\nImplijet e vez an alamaneg evel yezh skrid hag evit kelenn er skolioù, met implijet e vez al luksembourgeg evel yezh dre gomz gant an darn vrasañ eus an dud. Diouzh an tu all, avat, ez eo ar galleg ar yezh a vez implijet er velestradurezh.\nReizhskrivadur al luksembourgeg (Lulling/Schanen) (pdf)\nReizhskrivadur al luksembourgeg\nJérôme Lulling TV\nDiskêriadur hollvedel gwirioù mab-den e luksembourgeg\nLëtzebuerger Online Dictionary (e pemp yezh, luksembourgeg, alamaneg, galleg, saozneg ha portugaleg)\nWikipedia e luksembourgeg.\nAdtapet diwar « https://br.wikipedia.org/w/index.php?title=Luksembourgeg&oldid=1984303 »\nKemmoù diwezhañ degaset d'ar bajenn-mañ d'an 2 Ebr 2022, da 18:35.


Trede levr - XXI - Wikimammenn\nTrede levr - XXI\n◄ Red eo ansao hon distervez hon-unan hag ive poaniou ar vuez-man Trede levr - XXI Red eo kaout sonj euz a holl vadelesiou Doue ►\nKENTA KENTEL WAR-N-UGENT.\nE Doue dreist pep mad e tleomp klask ar peoc’h.\n1. — Ann ene mad. — Dreist pep tra hag e pep tra, va ene, e tleez atao klask ar peoc’h e Doue, rak Doue a zo peoc’h ar zent da viken.\nO va Jezuz, mad ha karantezuz-meurbed, grit ma karinn ar peoc’h mui enn-hoc’h eget e kement tra krouet zo, mui eget er iec’hed hag er gened ; mui enn-hoc’h eget enn enoriou hag er c’hloar, mui eget er c’hargou huel hag e pep galloud ; mui enn-hoc’h eget er spered hag enn ijin, mui eget er madou hag er skianchou ; mui enn-hoc’h eget el levenez hag er plijaduresiou ; mui enn-hoc’h eget er vrud vad hag enn holl veuleudiou, mui eget e pep dudi hag e pep frealz, mui eget e holl lavariou ann dud hag er fisians ; mui enn-hoc’h eget e kement c’hoant mad hag er mad-oberiou ; mui enn-hoc’h eget e kement mad a hellit da rei d’e-omp ha da skuilla enn hon ene, mui eget e kement levenez hag e kement dudi a hell ann ene da gaout. Oc’hpenn-ze, grit ma kavinn va feoc’h enn-hoc’h mui eget enn Elez, enn Arc’helez hag er sperejou euruz a zo enn env ; mui eget enn traou a welomp hag enn traou ne welomp ket; mui enn-hoc’h eget e kement tra ne d-eo ket c’houi eo, va Doue.\n2. — Rak c’houi, Aotrou Doue, a zo mad dreist pep tra ; c’houi hep-ken a zo uc’hel-meurbed, galloudek-braz ; c’houi hoc’h-unan a zo a-walc’h d’ann ene, rak c’houi hoc’h-unan a ro pep tra ; c’houi hep-ken a zo c’houek-meurbed hag a oar frealzi ar re a zo glac’haret ; c’houi hep-ken a zo kaer ha katantezuz-meurbed ; c’houi hep-ken a zo braz ha leun a c’hloar dreist pep tra ; enn-hoc’h-hu ema, ez eo bet hag e vezo da viken kement tra vad a zo.\nRak-se ’ta petra-bennag a rofac’h d’in nemed-hoc’h e ve, petra-bennag a ziskuilfac’h d’in ac’hanoc’h hoc’h-unan, petra-bennag a lavarfac’h d’in, keraent-se holl a zo nebeud a dra ha ne d-eo ket a-walc’h evid-oun, neraet ho kwelet a rafenn, nemet beza e vec’h holl gan-en em c’herc’hen. Rak va c’haloun ne d-eo ket e gwirionez evit beza e peoc’h, va c’haloun ne d-eo ket evit kaout he gwalc’h ma ne hell en em harpa war-n-hoc’h, ma ne hell sevel dreist hoc’h holl c’hrasou ha dreist kement tra krouet a zo.\n3. — O va Jezuz, va fried, pried ar c’harantezusa zo, mignoun glann-meurbed, mestr hag aotrou da gement a zo krouet ! Piou a roio din-me diouaskel hag ive ar gwir frankiz evit nijal etrezek enn-hoc’h hag evit mont goude da ehana enn-hoc’h ?\nPegouls ec’h hellinn-me en em rei holl d’e-hoc’h hep-ken ha gwelet peger mad oc’h, Aotrou va Doue ? Peur e vezo va ene beuzet enn-hoc’h ken doun ha ma kavo d’in, dre nerz ho karantez, ne deuz mui ac’hanoun ; ken doun, na welinn mui nemed-hoc’h hep-ken dreist kemend a oufenn da c’houzout ha da lavaret, hag enn eunn doare ne oar ket ann holl dud petra eo ?\nBreman ne rann nemet hirvoudi enn eur zougen gant poan va beac’h-enkrez, rak enn draouien-man a zaelou e c’hoarvez gan-en kalz a-boaniou a zeu aliez da devalaat va ene. Gant ar poaniou-ze ez ounn reustlet hag enkrezet, gant-ho aliez ez ounn sparlet, distroet ha touellet ; aliez ec’h harzont ouz-in, evit n’am bezo digemer mad e-bed digan-e-hoc’h, evit n’am bezo ket etre ho tivreac’h ann dudiou a roit hep paouez d’ann eneou euruz. Sellit a druez oc’h va c’hlemmou hag oc’h ar poaniou stank emoun o c’houzanv anezho war ann douar.\n4. — O va Jezuz, sklerijen ar c’hloar a bado da viken, dizoan ann ene war ann douar, va genou zo dilavar dira-z-hoc’h ; hag evid-oun da devel, evelato e komzann ouz-hoc’h ! Pegeit amzer e taleo va Doue da zont.\nRa zeuio da gaout he zervicher paour, ra zeuio da laouenaat he galoun ! Ra astenno he zourn da denna eur paour keaz euz a greiz he enkrez ! Deuit, deuit, va Jezuz, rak hep-d-hoc’h ne oufen beva e peoc’h hed eunn dervez nag ive hed eur mare hep-ken, rak c’houi a zo va euruzded, hag hep-d-hoc’h va c’haloun a zo goullo.\nMe zo gwall reuzeudik, va Doue, me zo evel eunn den a zo enn eunn toull bac’h, gwasket he dreid gant chadennou. Evel-se e vezinn, siouaz, ken na zeuot, dre sklerijen ho kras, da rei d’in ann nerz am euz ezomm hag ive ar gwir frankiz a galoun ; ken na zeuot d’en em ziskouez dira-z-oun e-c’hiz eur mignoun mad.\n5. — E leac’h ho klask-hu, Aotrou Jezuz, ra glasko ar re all ar pez a garint ; evid-oun-me netra all e-bed ne blij ha ne blijo d’in nemed-hoc’h, va Doue, c’houi a zo va holl fisians, c’houi a zo va zilvidigez evit mad. Ne baouezinn d’ho kervel ha d’ho pidi ken na zistroio ho kras, ken na gomzot ouz-in e diabarz va c’haloun.\n6. — Jezuz-Krist. — Setu me aman, setu me deut d’ho kaout, o veza m’hoc’h euz galvet ac’hanoun. Enn abek d’ho taelou ha d’ar c’hoant euz hoc’h ene eo em euz bet truez ouz-hoc’h ; dre ma’z eo izel ho kaloun ha gwirion ho klac’har eo ounn deut d’ho kaout.\n7.— Ann ene mad. — Me am euz lavaret : Aotrou, gervel am euz great ac’hanoc’h, c’hoanteet em euz kaout ac’hanoc’h. Emoun breman o vont da zilezel pep tra dre garantez evid-hoc’h, rak c’houi da genta hoc’h euz great d’in kaout c’hoant da glask ac’hanoc’h.\nRa viot eta benniget, Aotrou Doue, c’houi a zo bet ker mad e-kenver ho servicher, hervez ho trugarez dreist pep trugarez. Petra oufe ho servicher lavaret d’e-hoc’h oc’h-penn ; ne hell nemet en em izelaat dira-z-hoc’h, o terc’hel sonj atao euz he fallagriez hag euz he zistervez.\nE kement zo enn env ha war ann douar, n’euz netra hevel ouz-hoc’h. Hoc’h holl oberiou a zo mad dreist, ho parnedigesiou a zo gwirion hag ho furnez a ren kement tra zo. D’e-hoc’h eta meuleudiou ha gloar, o furnez ann Tad ! Ra viot meulet ha benniget war-eunn-dro gant va genou, gant va ene ha gant ann holl draou krouet.\nDre m’en em zistag ar c’hristen mad dioc’h ann douar ha diout-han he-unan, he holl zonjezonou, he holl c’hoantegesiou a zao war-zu ann env hag a ia etrezek ann hini a zo karet gant-han dreist pep tra. Neuze e klemm o veza ma’z eo gwasket ha dalc'het gant he chadennou war ann douar. Broudet gant tan he garantez a ia pep pred war gresk, ann ene a garfe terri al liammou a stag anezhan ouz ar c’horf marvel, evit nijal war-zu ann hini a zo he holl c’hoant, hag evit en em veuzi enn-han da viken. Piou, eme-z-han, a roio d’in diouaskel evel re ar goulm, ha me neuze a nijo hag a ehano. Hag evit gwir, n’euz peoc’h e-bed evit ann ene ken na vezo a-unan evit mad gant he Vuia-Karet, ken na hello lavaret enn he levenez santel, goude beza digemeret da viken he Bried a zo enn env : Va Muia-Karet a zo d’in, ha me a zo d’ezhan.\nPegouls e teuio ann deiz euruz-ze, deiz a frankiz evit ar galoun, deiz a levenez evit ann ene ? pegouls e vezo ann amzer ne vezimp mui evel divroidi war ann douar ? Pegouls ann amzer ne vezo mui tra da c’hedal, ne vezo mui daelou da skuilla ? peur e tremeno ann devalijen a vir ouzomp da welet hor Muia-Karet ? E-c’hiz ma c’hoanta eur c’haro dour eien da derri he zec’hed, evel-se va ene a c’hoanta ac’hanoc’h-hu, va Doue. Va ene en deuz bet sec’hed euz ann Doue holl-c’halloudek, euz ann Doue beo. Allaz, peur e teuinn-me dirak Doue, peur ez inn-me dira-z-han !\nAdtapet diwar « https://br.wikisource.org/w/index.php?title=Trede_levr_-_XXI&oldid=89222 »\nKemmoù diwezhañ degaset d'ar bajenn-mañ d'an 3 Gou 2016, da 20:53.


Kab ar Spi Mat - Wikipedia\nKab ar Spi Mat\n(Adkaset eus Beg ar Goanag Mat)\nUr c'hab brudet war aodoù su Suafrika eo Kab ar Spi Mat e penn Ledenez ar C'hab. Cape of Good Hope eo an anv saoznek.\nAr c'hentañ Europat a dizhas ar c'hab-se e voe ar Portugalad Bartolomeu Dias e 1487. Anvet e voe gantañ Kab ar C'horventennoù, a voe adanvet Kab ar Spi mat da-c'houde gant ar roue João II, peogwir e oa an nor etre ar Meurvor Atlantel ha Meurvor Indez, hag e oa goanag da dizhout an Indez.\nKrouet eo bet diwar stagadur un enezennig roc'hellek d'an aod. E 1497 e korntroias Vasco da Gama ar c'hab pa skoas war-du an Indez dre an hent dianavezet-se. Nepell diouzh al lec'h emañ Kêr-ar-C'hab, ur gêr veur, kêr-benn proviñs Kornôg ar C'hab.\nKoll e vuhez a reas Bartolomeu Dias en ur peñse tost dezhañ e 1502 war-lerc'h ur gorventenn.\nKab ar Spi Mat, war ur gartenn eus Suafrika\nDont a reas ar marc'hadour Jan van Riebeeck da sevel un tamm trevadenn d'ar 6 a viz Ebrel 1652, a zeuas da vout Kêr ar C'hab.\nAdtapet diwar « https://br.wikipedia.org/w/index.php?title=Kab_ar_Spi_Mat&oldid=1584163 »\nDernière modification le 22 Gou 2014, à 06:08\nKemmoù diwezhañ degaset d'ar bajenn-mañ d'an 22 Gou 2014, da 06:08.


Arz - Wikipedia\nArz : (ger deveret eus al latin artum)\nPatrom an arzour, gant Luis Álvarez Catalá.\nAn istor berr-ha-berrAozañ\nD'ar penn kentañ, ne oa an arz nemet evit tud desket-bras, tuapl anezhe da skeudenniñ kenkoulz ar bed en-dro dezhe, an traoù bevet gante, o santimantoù ha kement zo, ken ma vije levezonet ar re all gant o oberennoù. Met bremañ e vez disheñvelig an traoù, n’eus forzh piv a c'hell bezañ un arzour gant mo vo talant, mailhoni ha spered da grouiñ gantañ.\nKevreet eo ar spas gant an arzoù plastik, hag an amzer gant ar muzik hag al lennegezh. Gant an teatr hag an dañs e teu an nen da vezañ danvez e arz. Gant ar film an hini eo ma vez ideet ar seurt seblant-mañ.\nWar a seblant ne vez, gant an arz, pal raksoñjet ebet, hag er seurt frankiz-mañ emañ lec’hiet e wir dalvoudegezh. Uhelaet e vez an den a-us da chañs-dichañs madoù ar c’horf. Met kement-se ne sinifi ket eo an arz, ar pezh a vije graet arz evit arz, nemet evit arzourien pe esteted.\nMet gwir eo er memes tra eo dav a-walc’h d’an nen en em gustumañ eus an arz kent kompren anezhañ mat. Kent karout ha kompren an arz, eo gwell mat bezañ bet kelennet war an arz a-raok.\nLiammed eo tamm-pe-damm talvoudegezh an arz gant an diduiñ, da lavaret eo ar fed da drec’hiñ war an ezhommoù diavaez. Kuit d'an arz chom hep bezañ talvoudus dre ret, e vez dalc'het an arzourien gant komanant urzh prenañ an dud.\nImplijet eo bet an arzourien evit propagandaoù relijiel pe politikel.\nAn oberenn, e fin ar gont, zo ur seurt emglev etre ar pezh emañ war-c'hlask an den o paeañ, pe an dud o profitañ eus an oberenn, hag ar pezh en deus c'hoant an arzour. Hag ar mod-se vo livourien relijiel an azginivelezh skignerion an Dengarouriezh, kement-se bet arc'hantaouet gant an Iliz.\nUl livour pe ur skrivagner n'eo ked un arzour ken pa suj d'un ideologiezh er-maez eus an arz. N'hall ket an arzour lavaret e soñj dezhañ e-unan diwar-benn tra-mañ-tra nemet pa vez en ur stumm pe un ober estetik ma c'hell an nen gwelet pe santout a-drugarez dezhe.\n(en) Artcyclopedia. Kavet : 16/11/2019.\nAdtapet diwar « https://br.wikipedia.org/w/index.php?title=Arz&oldid=1856656 »\nKemm diwezhañ d'an 16 Du 2019 da 18:32\nKemmoù diwezhañ degaset d'ar bajenn-mañ d'an 16 Du 2019, da 18:32.


Penaos skrivañ ho chomlec'h e brezhoneg? | Geobreizh\nAbaoe pell e fell d’ar Vretoned skrivañ o chomlec’h e brezhoneg. Mont a ra an emzalc’h-se gant kresk ingal c’hoant ar Vretoned adpiaouañ o yezh, d’an nebeutañ evit ar re a gred e dazont o sevenadur yezhel pinvidik ha bev. Skrivañ e chomlec’h e brezhoneg zo un dra boutin a-walc’h e kevredigezh Breizh an deiz a hiziv! N’eus nemet un draig bennak a-dreuz! N’eo ket anavezet an dra-se gant ar Post ha ne vez ket broudet an dud d’ober gant hor yezh. N’eo nemet a-drugarez da youl vat paotred al lizhiri ma c’hell ar vrezhonegerien tapout o lizhiri gant ur chomlec’h e brezhoneg, gourc’hemennoù dezho!\nEvit broudañ ar Vretoned (hag ar re all ivez!) d’ober gant ar brezhoneg hon eus divizet kas war-raok hon interestoù dre al lec’hienn-mañ war ar genrouedad. Perak ne c’hellfemp ket kaout hol lizhiri evel ar geodedourien all? Un nebeud kêrioù o deus kroget d’ober gant an div yezh evit anvioù ar straedoù, Roazhon en o zouez. Ur c’hammed kentañ eo evit ma vo anavezet gant ar Post er Frañs anvioù an HOLL straedoù e brezhoneg er 5 departamant!\n29000 QUIMPER Yann AR GALL\n85 straed ar Republik\nSkrivañ ur chomlec’h e brezhoneg, penoas ober?\nN’eo ket diaes skrivañ e chomlec’h e brezhoneg. Heñvel eo ouzh e skrivañ e galleg, nemet e vo cheñchet anvioù ar straed hag ar gêr gant gerioù brezhoneg. Ma’z oc’h boaz da skrivañ hoc’h anv familh gant e stumm brezhonek, gwelloc’h a se ha grit gantañ!\nSetu ur skouer aes:\nKalz brezhonegerien a blij dezho skrivañ anv o bro en dibenn. Grit heñvel neuze!\nEn Europa eo boaz an dud da skrivañ pennlizherenn o broad dirak ar c’hod post. BZH eo ar c’hod evit Breizh.\nPa vezit en estrenvro na zisoñjit ket skrivañ anv ar stad evel-henn:\nBreizh – Frañs (France) pe Yann AR GALL\nGerioù talvoudus, un nebeud gerioù talvoudus da skrivañ ho chomlec’h e brezhoneg\nHent kozh Vieille route\nGrit hervez reolennoù ar yezhadur\nUn nebeud anezho a ranker heuliañ da skrivañ e chomlec’h e brezhoneg.\n• Grit gant ar ger-mell a zere.\n• Arabat disoñjal ar c’hemmadur\nKêrioù e brezhoneg, roll ar c’hêrioù e Breizh hervez urzh al lizherenneg\nKlikit amañ da zizoleiñ anvioù ar 1.490 kêr e Breizh war ar 5 departamant, Aodoù-an-Arvor (22), Penn-ar-Bed (29), Il-ha-Gwilen (35), Liger Atlantel (35) hag ar Mor-bihan (56).\nAn departamantoù a zo:\nCôtes d'Armor Aodoù-an-Arvor\nGwir ha lezennoù, aotreet omp d’ober gant ar brezhoneg er chomlec’hioù?\nAr Frañs zo unan eus ar broioù nemeto en Europa na anavez ket gwirioù ar yezhoù rannvroel pe minorelaet. Skrivañ e chomlec’h e brezhoneg pe ober gant ar brezhoneg er velestradurezh n’eo ket aotreet. Daoust da se ez eus meur a gannad ha keodedad zo mennet da gas ar brezhoneg war-raok. Perak e vefe tu d’hon amezeien en Europa: Katalaniz, Euskariz, Kembreiz hag all… d’ober gant o yezh ha ne vefe gwir ebet gant ar Vretoned?\nMont a ra ar brezhoneg war-raok. Peurwiriekaet eo bet “Karta Europa ar yezhoù rannvroel pe minorelaet”. Nac’het eo bet gant Kuzul ar Bonreizh diwezhatoc’h a-enep ali ar Prezidant hag ar gouarnamant. Mellad 2 ar bonreizh a zispleg: “ar galleg eo yezh ar Republik”. Ouzhpennet e oa bet ar mellad-se e 1992 evit mont a-enep da saoznekaat ar galleg, sañset. E gwirionez e ya a-enep da yezhoù all ar Frañs ivez. Ur youl bolitikel a zo, met enebet e vez outi gant un nebeud jakobined staget start ouzh ar galloud.\nAn dra-se a dalvez n’eus yezh all ebet estreget ar galleg a vez aotreet gant ar velestradurezh. Ar chomlec’hioù a rank bezañ skrivet e galleg neuze. Dalc’het e vez d’ar reolenn-se gant Ar Post, met e gwirionez e vez kaset al lizhiri gant paotred Ar Post ha pa vefe ar chomlec’h en ur yezh all eus ar Frañs (brezhoneg, elzaseg, euskareg, katalaneg, korseg, flandrezeg pe okitaneg).\nTrawalc’h gant ar pilpouzerezh-se! E kêrioù zo e vez anvioù divyezhek d’ar straedoù. Ar pezh a dalv e c’heller skrivañ e chomlec’h en unan eus an div yezh. Nemet ne vez graet kement-se nemet gant un nebeud kêrioù e Breizh.\nPaotred al lizhiri ‘zo tud a feson, a-drugarez dezho e resevomp hol lizhiri\nEvel hon eus meneget endeo eo a-drugarez da baotred al lizhiri ma resevomp hol lizhiri bemdez.\nPa vez skrivet ar chomlec’hioù e brezhoneg e vezont kaset heñvel d’an dud evel ma vefent e galleg. Daoust da renerezh ar Post e tiviz paotred al lizhiri hag implijidi all ar Post eo ret kas o lizhiri bemdez d’an dud.\nGourc’hemennoù a rankomp kas dezho evit al labour youlek a reont bemdez.


Bellona - Wikipedia\nBellona a oa doueez ar brezel (bellum a zo brezel, e latin) gant ar Romaned. Merc'h e oa da Forcis ha Ceto, euzhviled o devoa bet bugale ken euzhus all: ar Graied hag ar Gorgonezed. Gwreg e oa da Veurzh, a-wechoù c'hoar dezhañ.\nHe far e mojennoù Hellaz eo Enio met brudetoc'h egeti eo Bellona. O-div int skeudenn ar brezel gwadek ha diroll.\nDister eo ar mojennoù diwar he fenn, ma kreder ne oa ket roman a orin, met numenat pe etrusk. Re all a soñj e oa doueez ar brezel gant ar Romaned a-raok bezañ distroadet gant Meurzh, savet evel patrom an doue hellazat Ares.\nEn oberennoù arzek he gweler gant un tokarn, ur c'hleze, ur goaf. Nemet n'eo ket labezet a wad evel Enio. Alies e vez pignet en ur c'harr-brezel, gant hec'h armoù, o tiskar kement tra a vez war-hent, an Euzh hag ar Marv o vale dirazi: he fennad naered o fuc'hal en-dro d'he dremm entanet, tra ma vez ar Vrud o nijal en-dro dezhi hag o c'hervel, gant he zrompilh, an Trec'h hag ar Faezhidigezh.\nHi eo a weler en delwenn ar "Marseillaise" gant ar c'hizeller gall François Rude.\nAdtapet diwar « https://br.wikipedia.org/w/index.php?title=Bellona&oldid=1522784 »\nDernière modification le 7 Eos 2013, à 18:11\nKemmoù diwezhañ degaset d'ar bajenn-mañ d'an 7 Eos 2013, da 18:11.


Pajenn:Koñchennoù eus Bro ar Ster Aon.djvu/64 - Wikimammenn\nPajenn:Koñchennoù eus Bro ar Ster Aon.djvu/64\n« Gwell a ze. Yod ha laez goell a zo da goan. »\n« Bennigit, va Doue, ar pred-mañ ez eomp da gemerout evit kenderc’hel da veva en ho servij. »\n« Evel-se bezet graet. »\nHa Laou dic’hala eun taol dorn war ar speurenn en eur lavarout :\n« Ac’hanta, Per ? Gwelout a rit ? »\n« C’houi a zo aze, Per ? » eme Fant. « Deuit da goania ganeomp ivez eta. »\n« Gortozit eur frapad ! » eme Ber.\nHag heñ d’ar red da gerc’hat an arc’hant. Kollet en devoa. Perak ivez paria ?\nLaou avat a vouch d’e wreg ken laouen ma ’z eo, e-giz da zeiz o eured, goude ar soubenn-laez, na petra ’ta ? Ha n’eo ket hi eo he deus graet d’ezañ digoll e zevez ha kaout ouspenn talvoudegez e vuoc’h ?…\nHa n’eo ket mat kavout mat pep tra e-giz-se ? Koulskoude arabat beza e-giz Fant a c’houlenn « Petra a lavaro an dud ?… Arabat klask sevel uheloc’h eget ar re-all ; met, pa raer ar pez a dleer ober, eo ret\nLezel ar chas tagnous da harzal\nHag an dud sot da gaozeal,\nhag ober ar vad ha mat.\nE-giz ma soñjit, va zud vat, Laou ar C’hoad a veve eürus en e di. Arabat kredi avat eo ret, evel Laou, rei eur vuoc’h evit eur begad. Furoc’h e c’hell unan beza, hep mar. Met ar pez a zo mat kemerout skouer warnañ e buhez Laou, eo beza laouen atao, n’eus forz petra ’c’hoarvez.\nDeomp bremañ da di an hini-all a oa o chom e Toull-ar-C’hefeleg.\nPer ar C’hamm, anvet ivez Per ar Bordeller — da lavarout eo Per an Trouzer — ne oa neudenn heñvel ebet ennañ ouz Laou. Buanek e oa, rust, paotr e vanne, he n’en devoa ket muioc’h a zouster eget eur c’hi a ziskroc’hener ez-veo.\nNe ouie ket eo « an douster benveg ar fur », nag an divizou-mañ :\nGant poan hag amzer\nA-benn eus pep tra e teuer.\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/64&oldid=147824 »\nKemmoù diwezhañ degaset d'ar bajenn-mañ d'an 27 Du 2018, da 19:57.


Nestor Mac'hno - Wikipedia\nNestor Ivanovitch Mac'hno, (Gouliaipole, 27 a viz Here 1889 – Pariz, 25 a viz Gouere 1934) (ukraineg Нестор Іванович Махно) a zo un diveliour eus Ukraina.\nE dud oa bet serv, ha paour-razh e oant. E dad a zo marvet pa oa eñ 11 miz nemetken. Ranket en doa kuitaat ar skol da 10 vloaz, ha labourat evit sikour e familh. Gwezh kentañ dezhañ bezañ merket gant an amjustis a c’hoarvezas pa welas paotrig ur marchosi bezañ skoet gant e vistri. 13 vloaz e oa. Goulenn a reas sikour digant implijidi all, hag int da spontañ ar perc'henn. Skoet eo bet kalz gant ar c’hentañ taol-freuz-mañ. E 1906 ez eas en darempred gant labourerien-douar anarkour eus Gouliai-Polie. Stenn mat oa an Tsar d’ar c’houlz-se. Ouzhpenn embann ha skignañ traktoù a rae ar strollad labourerien-mañ : oberiant-tre oant, ha ne oant ket nec’het respont kenkent da feulster ar gouarnamant. E-touez o obererezh e c’heller menegiñ an diberc'hennañ. Dezvet o doa ar "spont du" a-enep d’an tsarouriezh. Harzet oa Nestor Mac'hno, gant 13 den all goude taol-spont c’hwitet ar strollad Gouliai-Polie a-enep da gouarnour ar proviñs, hag a-enep d’ar gevrenn lec’hel an Oc'hrana. Ne vo ket kondaonet d’ar marv a-drugarez d’e oad, met chom a raio en toull e-pad 9 bloaz, da lâret eo betek deroù an dispac’h. En toull-bac’h e tizoloas ar C’henskoazell gant Pêr Kropotkin. Ober a reas ivez anaoudegezh gant Piotr Archinof met ivez gant mevelerezh an dud desket. Adalek an deiz-mañ, ne gredas ket ken en onestiz dispac’hel ar ||politikerezh|bolitikourien]].\nDieubet, ez eas en-dro en darempred gant diveliourien Gouliai-Polie. Dizemglev a savas kenetrezo. Ouzhpenn bruderezh a felle da Nestor Mac'hno ober. Krouiñ a reas neuze un Unvan al Labourerien Douar (d’an 29 a viz Meurzh 1917). Ur soviet e teuio da vezañ, levezoniñ a raio un toullad mat a dud tro-war-dro. Ar vicherourien hag al labourerien a stagas en-dro gant an diberc’hennañ hag ar strollañ douaroù, stalioù ha tier-labour. D’ar memes koulz e voe savet kumunioù, diazezet war ar volontez-vat, ar c’hengred, hag emveradur stalioù zo. Dilennet e voe Nestor Mac'hno e penn ar c’homite komun. Divodet e voe ar Vodadeg Sevel Lezennoù d’ar 6 a viz Genver 1918. Ken luziet oa an traoù, ma profitas armeoù Aostria hag Alamagn evit klask aloubiñ Rusia ha lakaat en arvar ren ar volcheviked. D’an 3 a viz Meurzh 1918 e voe sinet emglev Brest-Litovsk gant Lenin. Disrannet e voe neuze impalaouriezh kozh Rusia. Dindan beli Alamagn e voe Ukraina neuze, ha distreiñ a reas ar berc’henned hag ar vistri er vro. Tud disuj a savas (en o zouez tud a youl vat o tont eus Gouliai-Polie) evit reiñ dorn da dud Alexandrovsk ha skarzhañ arme ac’hubiñ Alamagn. An Alamaned a gemeras tro evit ac’hubiñ Gouliai-Polie d’e dro.\nNestor Mac'hno a yeas da Voskov. Eno ez eas e darempred gant diveliourien a gavas kalz re c'houzañvus, hag ivez gant Lenin evit komz diwar-benn pezh a c’hoarveze en Ukraina. Distro en e vro, e klaskas sevel an dispac’h. Sevel a reas ar Mac'hhnovchtchina hollvrudet e miz Gwengolo 1918.\nDindan 3 miz e tieubas ar vac'hnovisted un tamm mat eus reter Ukraina. Ur wezh trec’het an enebourien, e rankas lu Mac'hno stourm a-enep un enebour nevez: arme ar jeneral Anton Denikin.\nAdtapet diwar « https://br.wikipedia.org/w/index.php?title=Nestor_Mac%27hno&oldid=1863000 »\nKemmoù diwezhañ degaset d'ar bajenn-mañ d'an 10 Gen 2020, da 19:20.


Kentelioù | Kenteliou an Noz\nDegemer mat e Kentelioù an Noz!\n——— AR SPERED ———\nDeomp-ni eo ar c'hevredigezhioù an aozadurioù gwellañ evit plediñ gant ar c'hentelioù sizhuniek. Rak deskiñ ur yezh ne vez ket graet e-unan-penn; asambles ne lavaran ket. Asambles gant izili all e strollad, asambles gant izili all ar gevredigezh, asambles gant e gelenner... ez eer war-raok. Gouzout a ouzomp e vez goulennet ouzhpenn treuzkas ar yezh digant ar frammoù kelenn. Talvoudoù stag outi a vez gortozet diganto ivez: al levenez, ar c'hengred, al liammoù etre an dud... Aes e c'hall an talvoudoù-se diwanañ en un endro kevredigezhel: se zo kaoz he deus divizet Kentelioù an Noz chom ur gevredigezh, daoust dezhi da vodañ muioc'h-mui a izili. Evit ma vo frouezhus ha plijus deskiñ war un dro ganeomp.\n——— AR C'HELENN ———\nDiaes eo skrivañ berr-ha-berr diwar-benn hentenn ar gevredigezh. Cheñch-dicheñch eo an doareoù kelenn eus an eil live d'egile, eus an eil kelenner d'egile. Kement-se ne vir ket hol laz kelenn da vezañ unan. An holl a ra gant ar memes programm ha gant ar memes ger-stur: plijus hag efedus.\nEl liveoù 1 / 2 eo dre gomz eo e vez graet ar braz eus ar c'hentelioù. Evit ober anaoudegezh gant un danvez e vez labouret dre selaou ha dre adlavarout. Da c'houde e vez graet c'hoarioù evit pleustriñ war an tem nevez-se: diwar skeudennoù ha diwar dresadennoù e plij deomp labourat neuze, azasaet diwar hentennoù saozneg, evit ma vefe soubet an dud e brezhoneg. Ur wech achu ganti e vez lennet ur fichenn-bilañs, skrivet fraezh ar reolenn yezhadur ha skouerioù warni.\nN'eo ket prenañ levr ebet: pourvezet eo pep tra ganeomp. Al labour d'ober er gêr, da skouer, a vez kaset dre bostel peurliesañ.\nAnat, liammet eo obererezhioù all ar gevredigezh (adwelout, stajoù...) ouzh programm ar c'hentelioù sizhuniek. Seul ingaloc'h e c'haller kemer perzh en abadennoù «bonus»-se, seul efedusoc'h e vez hor c'hursus.\n——— AR C'HURSUS ———\nKalonenn ar gevredigezh eo ar c'hentelioù sizhuniek abaoe 1985. Evel-just o deus cheñchet abaoe. Azasaet int bet ouzh an dud o teskiñ ha gwellaet dre hentennoù nevez. Rak se e oa bet adaozet penn-da-benn ar c'hursus e 2014, goude bezañ komzet gant hor c'helennerien ha bezañ selaouet hon deskarded. Bremañ eo rannet ar c'hursus etre pemp live.\nEvel pep deskoni e kroger gant an diazezoù, e-pad daou vloaz (LIVE 1 / LIVE 2): geriaouegoù, an teir amzer bennañ... Ar programm n'eo ket ken stank en eil pazenn (LIVE 3 / LIVE 3+). E-mod-se e vez amzer d'ober obererezhioù a bep seurt. Ouzhpenn ar c'hentelioù ordin e c'hall deskarded an daou live-se heuliañ ur gentel savet a-ratozh evito: ar gentel gomz, evit deskiñ fonnusoc'h komz. Ur wech en em gavet el LIVE + ez eer betek penn programm deskiñ hor c'hevredigezh. Da c'houde e c'hall ar vrezhonegerien kendelc'her ganti, gant ur strollad LIVE + pe gant un atalier arbennik (bodad komz, bodad lenn).\nEvit klokaat ar c'hursus ez eus aozet abadennoù niverus, bodet hon izili ganto, forzh pe live a vefe dezho. Kentelioù adwelout a vez aozet bep miz, digoust, evit pep hini eus ar pemp live. Kalz stajoù hag obererezhioù zo aozet ganeomp ivez: kanañ, bale, liorzhañ, kafeta... A-drugarez dezho e c'haller ober gant ar yezh e-maez ar c'hentelioù, mont war-raok buanoc'h en ur ober anaoudegezh gant izili all ar gevredigezh.\nCours de Breton - 1h30/sem\nTarif Plein 185\nTarif Réduit* 100\nCours de conversation - 1h30/sem\nPriz leun 120\nTarif Plein 120\nPriz digresket* 60\nTarif Réduit* 60\nPréparation au épreuves du Bac 85\nstummadur war ar gwenanerezh / Formation à l'apiculture 120 €\n* Evit ar studierien, an dud dilabour, an dud bihan o gounidigezh. Ar priz bihanaet a gontomp adalek an eil den evit ar c'houpladoù hag ar familhoù. D'ar re o kemer perzh en ur gentel eo kinniget ar priz bihanaet dezho evit an obererezhioù all, pe un eil kentel.\nNantes - Mercredi 20H Skol Diwan Naoned - Ecole Diwan de Nantes (Kornog Naoned - Nantes Ouest) Kevin\nNantes - Jeudi 12h15 Ti-Keltiek , 3 rue Harouys 44000 Liza\nSte Luce - Mercredi 19h30 adresse fournie sur inscription Marc\nChâteubriant - Jeudi 20h15 La Charrue Jonathan\nNantes - Lundi 20h Ti-Keltiek , 3 rue Harouys 44000 Alixia\nRezé - Mardi 20h Salle J.B. Vigier Rezé / Reudied Gaelle\nSaint-Herblain - Lundi 20h Yezhoù ha Sevenadur (St Ervlan - St Herblain) Ewan\nNantes - Mardi 19h30 Ti-Keltiek , 3 rue Harouys 44000 Alixia\nChâteubriant - Mercredi 20h15 La Charrue Jonathan\nNantes - Vendredi 12h15 Ti-Keltiek , 3 rue Harouys 44000 Liza\nNantes - Jeudi 20h Ti-Keltiek , 3 rue Harouys 44000 Liza\nNantes (Ste Thérèse) - Mardi 20h Sal La Prime (Naoned-Sez Tereza - Nantes-St Thérèse) Liza\nLe Lauroux-Bottereau - Jeudi 18h Al Lavreer Botorel - Le Loroux-bottereau, gant/avec KanN-Gwinieg Yann Lukas\nNantes - Lundi 20h30 Kevredigezh Manjin enez Beaulieu - Association Mangin île Beaulieu (enez Naoned - île de Nantes) Liza\nSainte Luce - Lundi 19h30 Salle Louis Dagorne - Ste Luce / Sz Lusenn Melaine\nNantes - Lundi 12h15 Ti-Keltiek , 3 rue Harouys 44000 Liza\n!!! Nantes - Mardi 20h Ti-Keltiek , 3 rue Harouys 44000 Liza\nNantes - Mercredi 10h Porzh Boyer - Port Boyer (Reter Naoned - Nantes Est) Liza\nNantes - Mardi 12h15 Manufacture (Kreiz-kêr Naoned - Nantes centre-ville) Liza\n!!! Nantes - Jeudi 10h15 Ti-Keltiek , 3 rue Harouys 44000 Liza\nLundi - 15h Yezhoù ha Sevenadur (St Ervlan - St Herblain) Liza


Pajenn:Perrot - Bue ar Zent.djvu/70 - Wikimammenn\nPajenn:Perrot - Bue ar Zent.djvu/70\na zo eur gwir gristen, n’eus netra, nag en douar, nag en ifern, goest d’e zispartian diouz e Zoue. Ar garante a zo trec’h d’ar maro.\nTrede devez warn-ugent a viz Genver\nEn bro ar Galile, en kêrig Nazareth, breman zo 1900 vla, e veve eur verc’h yaouank, eur benherez, he hano Mari.\nP’en em gavas en oad da zimezi, da lavaret eo, war-dro he femzek vla, eun den yaouank eus he anaoudegez, e hano Jozef, he c’hemeras da bried.\nKaerat eured, an hini a unanas an daou zen-ze ! Gwad rouaned koz ar vro a rede en o gwazied ; ar gened a lintre war o zâl hag ar zantelez a vleunie en o c’halon.\nMa ne oa ket an danve etre o daouarn, n’heller ket lavaret, kennebeut, e vije an dienez en o zi, rak labourât a rent o-daou, ha diouz c’houezen o zâl e c’honezent brao bras peadra da vevan.\nEun devez, arc’hêl an Otrou a ziskennas eus lein an nenv da zigemenn da Vari e oa bet dibabet evit bezan mamm da Zalver ar bed, an hini a oa gortozet abaoue baradoz an douar. Ar wreg yaouank hag he devoa grêt al le, ar promese, hi hag he fried, da viret kurunen ar werc’hded en skeud ar briedelez, a gilas.\nRaktal, an êl a roas d’ezi da anaout e kemerje Doue eur berad eus he gwad da groui gantan e Vab, evel m’an evoa gwechall kemeret eun tamm pri da groui gantan an den kentan, hag e vije, war an dro, Mamm ha Gwerc’hez. Mari a asantas.\nEt Verbum caro factum, est, et habitavit in nobis \n↑ Sant Yan, 1a pennad, 14et koublad.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/70&oldid=140999 »


Implijer:Ar Skalf - Wikipedia\nC'hoari a ra ganeoc'h\nN'eus ket pell 'zo 'm eus bet tro-gaer da glevet komz diouzh wikipedia (an añsiklopedi / ar c'helc'hgeriadur digor) ha me ha mont da reiñ ur sell war ar pezh a zo e-barzh. Traoù droll ha droch gwech a ve. Med ur mennad a-zoare e teuy da vezañ a-benn nebeud, gant ma vo tud hag a teu aes ar brezhoneg gante war al lec'hienn 'ta, kuit da choazout ar gerioù a zo kenster-rik gant ar pezh a c'houll a pennadoù diskouez d'an dud (p'ez eus tre-lach etre an dud a-fed tra pe dra).\nPeotramant ar pezh a blij din kalz e Breizh eo ar yezh an hini eo, al lusk a zo er frazenn, ar frazennadur, ar c'heriaoueg, an distagadur ha me oar-me c'hoazh. Plijadur 'm bez selaou ar re 'n deus desket brezhoneg war barlenn o mamm. Kalz traoù zo da dennañ diouzh brezhoneg ar re a zo aet war an oad bremañ. Sed ar pezh am befe c'hoant d'ober : ur meskad etre brezhoneg an dud ha hini ar re lennek kuit da sevel a-ziwar kement-se ur brezhoneg lennegel yac'h, gwevn ha reizh.\nBon, skrivañ a rin pennadoù pa 'm bo amzer, alies a-walc'h michañs.\nAle kenavo ha kentañ tro ! Ar Skalf 25 Aug 2005 à 09:09 (UTC)\nDeuet on en-dro, ne 'm boa urzhiataer ken ba'r gêr. Kalz traoù zo bet cheñchet dibaoe. Skrivañ a rin pennadoù bremañ a-benn. Ar Skalf 26 Feb 2006 da 21:06 (UTC)\nAdtapet diwar « https://br.wikipedia.org/w/index.php?title=Implijer:Ar_Skalf&oldid=35839 »\nKemmoù diwezhañ degaset d'ar bajenn-mañ d'an 26 C'hwe 2006, da 21:06.


Juan 15 CCO - Jesús lɨ́ɨiñˊ e huɨɨngˋ - Bible Gateway\nJuan 15 Chinanteco de Comaltepec (CCO)\nJesús lɨ́ɨiñˊ e huɨɨngˋ jǿˈˆ e jloˈˆ sɨníiˈˇ\n15 Jo̱ mɨ˜ cangɨ́ˋguɨ lajo̱, lalab cajíngˈˉguɨ Jesús casɨ́ˈrˉ i̱ dseaˋ guijángˋ quiáˈrˉ do:\n—Jnea˜ lɨ́ɨnˊn e huɨɨngˋ jǿˈˆ e jloˈˆ sɨníiˈˇ, jo̱guɨ Tiquiéˆe lɨ́ɨiñˊ laco̱ˈ i̱ dseaˋ jmángˈˋ íˆ guiʉ́ˉ e huɨɨngˋ jǿˈˆ do. 2 Jo̱ song co̱o̱ˋ guoˈˋ e huɨɨngˋ jǿˈˆ quiéˉe do jaˋ cuøˊ mɨ́ˈˆ huɨɨngˋ jǿˈˆ, jo̱baˈ niquiʉ́bˈˉ Fidiéeˇ e guoˈˋ jo̱; jo̱ dsʉˈ song guiʉ́ˉbɨ cuøˊ mɨ́ˈˆ huɨɨngˋ jǿˈˆ, jo̱baˈ Fidiéeˇ niˈiáˈˉbre jo̱guɨ nisámˉbre guoˈˋ quiáˈˉ e laco̱ˈ niˈɨ́ˉ jmiguiʉˊguɨ. 3 Jo̱guɨ ˈnʉ́ˈˋ lana nɨsɨguiúmˉbaˈ laˈeáangˊ e nɨcaˈíingˈ˜naˈ lají̱i̱ˈ˜ júuˆ e nɨcafɨ́ɨˉɨ ˈnʉ́ˈˋ. 4 Jo̱ güɨlɨseemˋbɨˈ cøøngˋ co̱lɨɨng˜ có̱o̱ˈ˜ jnea˜ lɨ́ˈˆ laco̱ˈguɨ la seengˋ jnea˜ cøøngˋ co̱lɨɨng˜ có̱o̱ˈ˜ ˈnʉ́ˈˋ. Co̱faˈ co̱o̱ˋ guángˈˊ quiáˈˉ mɨ́ˈˆ huɨɨngˋ jǿˈˆ jaˋ quɨ́ˈˉ jmɨɨ˜ niˈɨ́ˉ ˈñiaˈˊ song sɨˈnaamˋ e guángˈˊ do quiáˈˉ e huɨɨngˋ quiáˈˉ; jo̱ lajo̱b lɨ́ɨˊguɨ có̱o̱ˈ˜ ˈnʉ́ˈˋ cajo̱, jaˋ quɨ́ˈˉ jmɨɨ˜ nijmeeˉnaˈ e guiʉ́ˉ song jaˋ seengˋnaˈ cøøngˋ co̱lɨɨng˜ có̱o̱ˈ˜ jnea˜.\n5 ’Jo̱ fɨ́ɨˉtú̱u̱ ˈnʉ́ˈˋ e jneab˜ lɨ́ɨnˊn e huɨɨngˋ jǿˈˆ do, jo̱guɨ ˈnʉ́ˈˋ lɨ́ɨngˊnaˈ guángˈˊ quiáˈˉ e huɨɨngˋ do. Jo̱ doñiˊ i̱i̱ˋ dseaˋ i̱ seengˋ cøøngˋ có̱o̱ˈ˜ jnea˜, jo̱baˈ jnea˜ seemˉbaa cøøngˋ có̱o̱ˈ˜ írˋ cajo̱, jo̱baˈ eáamˊ íingˆ ta˜ jaléˈˋ e jmóorˋ; co̱faˈ jaˋ seeiñˋ cøøngˋ có̱o̱ˈ˜ jnea˜, jo̱baˈ jí̱i̱ˈ˜ co̱o̱ˋ e guiʉ́ˉ jaˋ eeˋ quɨ́ɨˈr˜ jmɨɨ˜ jmérˆ jóng. 6 Co̱ˈ i̱ dseaˋguɨ i̱ lɨtúngˉ dsíiˊ e seeiñˋ cøøngˋ có̱o̱ˈ˜ jnea˜, jo̱baˈ i̱ dseaˋ íˋ niˈnámˋbre có̱o̱ˈ˜ jnea˜, jo̱baˈ niˈíimˉ quiáˈrˉ lɨ́ˈˆ laco̱ˈguɨ mɨ˜ lɨquiʉ̱ʉ̱ˋ e guángˈˊ e sɨˈnaangˋ quiáˈˉ e huɨɨngˋ jǿˈˆ do, jo̱ sɨtɨ́ɨmˊ jaléˈˋ e jo̱, jo̱ ninéˉ fɨˊ lɨ˜ nicóbˋ jóng.\n7 ’Jo̱guɨ song ˈnʉ́ˈˋ jaˋ tʉ́ˋnaˈ e seemˋbaˈ cøøngˋ co̱lɨɨng˜ có̱o̱ˈ˜ jnea˜ jo̱guɨ e teábˋ teáangˈ˜naˈ có̱o̱ˈ˜ júuˆ quiéˉe cajo̱, jo̱ song lajo̱b jmooˋnaˈ, jo̱baˈ mɨ́ɨˈ˜naˈ jnea˜ eeˋ iing˜naˈ jo̱ lajo̱b nilíˋ. 8 Jo̱guɨ mɨ˜ ˈnʉ́ˈˋ eáamˊ íingˆ ta˜ jaléˈˋ e jmooˋnaˈ, jo̱ e jo̱baˈ cuøˊ li˜ e lɨ́ɨngˊnaˈ dseángˈˉ lajangˈˆ dseaˋ quiéˉe, jo̱baˈ nijmiféngˈˊ dseaˋ Tiquiéˆe Fidiéeˇ dseaˋ guiing˜ ñifɨ́ˉ. 9 Jo̱ jnea˜ eáamˊ ˈneáanˋn ˈnʉ́ˈˋ lɨ́ˈˆ laco̱ˈguɨ la ˈneáangˋ Tiquíˆiiˈ jnea˜; jo̱baˈ fɨ́ɨˉɨ ˈnʉ́ˈˋ e güɨlɨseemˋbɨˈ e ñíˆnaˈ jial tíiˊ e ˈneáanˋn ˈnʉ́ˈˋ. 10 Jo̱ song ˈnʉ́ˈˋ nʉ́ʉˈ˜baˈ jaléˈˋ júuˆ quiéˉe, jo̱baˈ seemˋbaˈ e ˈneáamˋbɨ́ɨ ˈnʉ́ˈˋ jóng lɨ́ˈˆ laco̱ˈguɨ la jmóoˋ jnea˜ nʉ́ʉˈ˜ʉ lají̱i̱ˈ˜ júuˆ quiáˈˉ Tiquiéˆe, jo̱baˈ seemˉbaa e jmiˈneáangˋ Tiquiéˆe jnea˜.\n11 ’Jo̱ fǿnˈˋn ˈnʉ́ˈˋ lana e lɨ́ˈˆ laco̱ˈ nilɨˈiáangˋ áaˊnaˈ laco̱ˈguɨ e iáangˋ dsiˋ jnea˜, jo̱guɨ e dseángˈˉ la iébˈˋ nilɨˈiáangˋ óoˊnaˈ cajo̱ lɨ́ˈˆ laco̱ˈ catɨ́ɨngˉ e lɨ́ɨngˊ dseaˋ quiéˉe. 12 Jo̱guɨ fɨ́ɨˉtú̱u̱ ˈnʉ́ˈˋ e júuˆ quiéˉe e ˈnéˉ lɨti˜ do, jo̱ e lab e júuˆ jo̱: ˈnéˉ nijmiˈneáamˋbaˈ dseaˋ rúngˈˋnaˈ lɨ́ˈˆ laco̱ˈguɨ jnea˜ jmiˈneáanˋn ˈnʉ́ˈˋ lajaangˋ lajaangˋnaˈ. 13 Jo̱ e jmiˈneáangˋ dseaˋ rúiñˈˋ e laniingˉguɨ eáangˊ lɨ́ɨˊ mɨ˜ jángˈˋ ˈñiaˈrˊ e laco̱ˈ nijmɨcó̱o̱ˈr˜ dseaˋ seengˋ røøˋ có̱o̱ˈr˜ nañiˊ song cajúiñˉ dsʉˈ uíiˈ˜ e cajméerˋ lajo̱. 14 Jo̱ song nʉ́ʉˈ˜baˈ jaléˈˋ júuˆ quiéˉe e nɨcafɨ́ɨˉɨ ˈnʉ́ˈˋ e ˈnéˉ jmeeˉnaˈ, jo̱baˈ dseaˋ seengˋ røøˋ có̱o̱ˈ˜ jneab˜ lɨ́ɨngˊnaˈ jóng. 15 Jo̱ lana joˋ lɨ́ɨngˊnaˈ dseaˋ i̱ lɨco̱ˈ jmóoˋ ta˜ quiéˉe, dsʉco̱ˈ i̱ dseaˋ laˈíˋ jí̱i̱ˈ˜ jaˋ ñirˊ e˜ uiing˜ e ta˜ e jmóorˋ quiáˈˉ i̱ fiir˜ do. Dsʉˈ lana nɨlɨ́ɨngˊnaˈ dseaˋ seengˋ røøˋ có̱o̱ˈ˜baa, co̱ˈ nɨcacuǿøˉbaa ˈnʉ́ˈˋ e nɨcalɨñíˆnaˈ jaléˈˋ e júuˆ e caˈíinˈ˜n quiáˈˉ Tiquiéˆe. 16 Jo̱guɨ o̱ˈ ˈnʉ́ˈˋ dseaˋ caguíingˈ˜naˈ jnea˜ e quie̱e̱ˉ nifɨˊ quíiˉnaˈ, dsʉco̱ˈ jneab˜ dseaˋ nɨcaguíinˈ˜n ˈnʉ́ˈˋ e laco̱ˈ niˈuíingˉnaˈ dseaˋ quiéˉe, jo̱guɨ nɨcacuǿøˉø ˈnʉ́ˈˋ ta˜ e nigüɨlíingˉnaˈ nigüɨjmee˜naˈ jmangˈˉ e nilɨˈíingˆ ta˜ quíiˉnaˈ lata˜. Jo̱ lajo̱baˈ Tiquíˆiiˈ Fidiéeˇ nicuǿˈˆbre ˈnʉ́ˈˋ jaléˈˋ e nimɨ́ɨˈ˜naˈre laˈeáangˊ có̱o̱ˈ˜ jnea˜. 17 Jo̱ e lab e fɨ́ɨˉtú̱u̱ ˈnʉ́ˈˋ do caléˈˋ catú̱ˉ e˜ ˈnéˉ nijmeeˉnaˈ: nijmiˈneáangˋnaˈ dseaˋ rúngˈˋnaˈ.\nˈNíˈˋ níingˉ dseaˋ Jesús có̱o̱ˈ˜guɨ jaléngˈˋ dseaˋ quiáˈrˉ\n18 ’Jo̱ fɨ́ɨˉguɨ́ɨ ˈnʉ́ˈˋ, dseaˋ quiéˉe, e jaˋ güɨdsigáˋ óoˊnaˈ e ˈníˈˋ níingˉ jaléngˈˋ dseaˋ jmɨgüíˋ ˈnʉ́ˈˋ, dsʉˈ güɨlɨñíˆnaˈ guiʉ́ˉ e jnea˜bingˈ laˈuii˜ i̱ calɨ́ˉ ˈníˈˋ níingˉ jaléngˈˋ dseaˋ do. 19 Co̱ˈ faco̱ˈ ˈnʉ́ˈˋ lɨ́ɨngˊnaˈ dseaˋ jmɨgüíˋ i̱ jaˋ cuíingˋ jnea˜, jo̱baˈ nijmiˈneáamˋ jaléngˈˋ i̱ dseaˋ íˋ ˈnʉ́ˈˋ jóng lɨ́ˈˆ laco̱ˈguɨ la jmiˈneáangˋ rúiñˈˋ laˈóˈˋ yaaiñ˜. Jo̱ dsʉco̱ˈ jneab˜ dseaˋ caguíinˈ˜n ˈnʉ́ˈˋ jee˜ jaléngˈˋ dseaˋ jmɨgüíˋ i̱ jaˋ cuíingˋ jnea˜ e laco̱ˈ niˈuíingˉnaˈ dseaˋ quiéˉe, jo̱ uíiˈ˜ e lajo̱baˈ e jaléngˈˋ i̱ dseaˋ íˋ nɨˈníˈˋ níiñˉ ˈnʉ́ˈˋ, co̱ˈ ˈnʉ́ˈˋ joˋ lɨ́ɨngˊnaˈ laco̱ˈ írˋ. 20 Jo̱ té̱e̱ˊ áaˊnaˈ lají̱i̱ˈ˜ e nɨcafɨ́ɨˉɨ ˈnʉ́ˈˋ do: “Jí̱i̱ˈ˜ jaangˋ dseaˋ jmóoˋ ta˜ niingˉguɨr laco̱ˈ fiir˜.” Jo̱ quie̱ˋnaˈ cuente e gabˋ nijmeángˈˋ dseaˋ jnea˜, jo̱baˈ lajo̱b nijmeángˈˋ dseaˋ ˈnʉ́ˈˋ cajo̱; jo̱guɨ song jaˋ mɨˊ calɨnʉ́ʉˈr˜ júuˆ quiéˉe, jo̱baˈ lajo̱b jaˋ nilɨnʉ́ʉˈr˜ júuˆ quíiˉnaˈ cajo̱. 21 Jo̱ jalébˈˋ e gaˋ na nijmeáiñˈˋ ˈnʉ́ˈˋ uíiˈ˜ e lɨ́ɨngˊnaˈ dseaˋ quiéˉe, jo̱ nijmérˉ lajo̱ co̱ˈ jaˋ cuíiñˋ i̱ dseaˋ i̱ casíingˋ jnea˜ fɨˊ jmɨgüíˋ la.\n22 ’Jo̱ faco̱ˈ mɨ˜ jnea˜ jaˋ cagüénˉn fɨˊ jmɨgüíˋ la e cagaˈéeˉe dseaˋ jmɨgüíˋ júuˆ quiáˈˉ Fidiéeˇ, jo̱baˈ jaˋ calɨlíˈrˆ jóng e lɨ́ɨiñˊ dseaˋ røøngˋ dseeˉ faco̱ˈ lajo̱; jo̱ dsʉco̱ˈ lanaguɨ nɨcagüémˉbaa fɨˊ la e quie̱e̱ˉ júuˆ quiáˈˉ Fidiéeˇ, jo̱baˈ joˋ cuǿøngˋ líˋ féˈrˋ náng e jaˋ dseeˉ røøiñˋ, co̱ˈ dseángˈˉ lajo̱b lɨ́ɨiñˊ. 23 Jo̱ jaléngˈˋ dseaˋ i̱ ˈníˈˋ níingˉ jnea˜, jo̱baˈ la quie̱ˊ Tiquiéˆe dseaˋ guiing˜ ñifɨ́ˉ ˈníˈˋ níiñˉ cajo̱. 24 Jo̱ jaˋ dseeˉ røøngˋ dseaˋ jmɨgüíˋ faco̱ˈ mɨ˜ jnea˜ jaˋ cajméˉe jee˜ írˋ jaléˈˋ e quɨ́ɨˈ˜ɨ jmɨɨ˜ e cajméˉe e jí̱i̱ˈ˜ jaangˋ dseaˋ jiéngˈˋ jaˋ quɨ́ɨˈr˜ jmɨɨ˜ mɨ˜ cajméerˋ. Jo̱ jaˋ eeˋ lɨ́ɨˊ e nɨcangábˉ jaléngˈˋ i̱ dseaˋ íˋ jaléˈˋ e quɨ́ɨˈ˜ɨ jmɨɨ˜ do, jo̱ dsʉˈ mɨˊ ˈnooˋbɨ ˈníˈˋ níiñˉ jnea˜ jo̱guɨ ˈníˈˋ níiñˉ Tiquiéˆe cajo̱. 25 Jo̱ dsijéeˊ jaléˈˋ e na, co̱ˈ dseángˈˉ ˈnébˉ lɨti˜ lají̱i̱ˈ˜ laco̱ˈ tó̱o̱ˋ fɨˊ ni˜ jiˋ quiáˈˉ Fidiéeˇ e cajmeˈˊ dseaˋ malɨɨ˜guɨ eáangˊ lɨ˜ féˈˋ lala: “Eáangˊ calɨ́ˉ ˈníˈˋ níingˉ dseaˋ jnea˜ e jí̱i̱ˈ˜ jaˋ uiing˜ seaˋ.”\n26 ’Jo̱ dsʉˈ mɨ˜ niguiéngˈˉtú̱u̱ fɨˊ ñifɨ́ˉ, jo̱baˈ nisɨ́ɨnˉn e Jmɨguíˋ quiáˈˉ Tiquíˆiiˈ Fidiéeˇ e sɨ́ɨiñˋ e laco̱ˈ nijmɨcó̱o̱ˈ˜ ˈnʉ́ˈˋ; jo̱ e Jmɨguíˋ dob cajo̱ e niˈéˈˉ ˈnʉ́ˈˋ jaléˈˋ e jáˈˉ jo̱guɨ e niféˈˋ uii˜ quiéˉe jaléˈˋ e níˋ e jmóoˋo. 27 Jo̱guɨ ˈnʉ́ˈˋ cajo̱ dseaˋ catɨ́ɨngˉnaˈ e nifoˈˆnaˈ uii˜ quiéˉe fɨˊ quiniˇ dseaˋ jmɨgüíˋ, co̱ˈ conrøøbˋ nɨcalɨsé̱ˋnaaˈ jí̱i̱ˈ˜ ie˜ latɨˊ mɨ˜ calɨcuíingˋ rúˈˋnaaˈ do.


Childebert - Wikipedia\n(Adkaset eus Hildebert)\nChildebert ( da zistagañ evel C'hildbert), pe Hildebert, a zo un anv-badez germanek, bet douget gant meur a roue frank. Savet eo an anv diwar hild pe hilde, a gaver en anv Hilda ha Matilda, ha bert, a gaver e Berthold ha Robert.\nChildebert I añ, roue Pariz, war-dro 511-558\nChildebert II, roue Aostrazia, war-dro 575-595\nChildebertus adoptivus - roue Aostrazia war-dro 661 pe 662\nChildebert III, roue ar Franked war-dro 695-711\nChildebert, priñs frank, mab da Thierry II.\nHildebert Mainz, arc'heskob Mainz en Xvet kantved.\nHildebert Teurgn, pe Hildebert de Lavardin e galleg, arc'heskob Teurgn en XIIvet kantved.\nAdtapet diwar « https://br.wikipedia.org/w/index.php?title=Childebert&oldid=1823584 »\nDernière modification le 10 Gen 2019, à 20:36\nKemmoù diwezhañ degaset d'ar bajenn-mañ d'an 10 Gen 2019, da 20:36.


Pajenn:Marigo - Buez ar Saent.djvu/313 - Wikimammenn\nPajenn:Marigo - Buez ar Saent.djvu/313\ndeveriou e gard ; e zêl a oa ardant, mæs ive douç ha carantezus. Beza ez oa Pastor, beza ez oa Tad d’e bobl.\nEn oll bersecutionou a erru gueneoc’h en em examinit hoc’h unan ; guelit ha c’hui hoc’h-eus commetet an drouc a rebeicher deoc’h. Mar douc’h coupabl souffrit an humiliation hac an dismegeanç-ze evel un dra hoc’h eus militet : elec’h en em facha evit ar rebeich e rêr deoc’h, bezit quen fachet eus ar faut hoc’h-eus græt. Mar doc’h innocant eus ar pez\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/313&oldid=134426 »


diganit - Wikeriadur\nSavet diwar ar rakger di- ha ganit (furm displeget an araogenn gant)\nFurm an araogenn digant, displeget en eil gour unan\nYa, ya ! Dek gwech evit eur wech em eus klevet ar zorc'hen-ze diganit. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 17.)\n— Mar kavez war da hent tud o tont diweat eus foar Lannuon, ha ma c'houlennont diganit da belec'h ec'h ez, respont : « Tevel », ha ma 'c'h adgoulennont (!) diganit : « Ha goude ? », adrespont a ri : « Hag ober ». Ha dreist-holl n'ankoua ket : « Tevel hag ober ». — (Fañch al Lae, Bilzig, Kemper, 1925, p. 127.)\nNetra ne c'houlennin diganit ; gant da wreg am bo da blediñ. — (Jarl Priel, Kleñved an Togn, Al Liamm - Tir na n-og, 1952, p. 27.)\nKemer a raio gerz-butun (vi-koukoug) diganit, mar roëz dezañ. — (Jules Gros, Le trésor du breton parlé Première Partie, 1966, p. 130.)\nGortoz, ma a ya da gas ar sklok diganit ! — (Jules Gros, Le trésor du breton parlé Première Partie, 1966, p. 131.)\n« Abalamour m'hon eus divizet ne vezo ket lamet da vuhez diganit. » — (Jakez Konan, Ur marc'hadour a Vontroulez, Al Liamm, 1981, p. 19.)\n‘Arc'hoazh, Harry, e vo kaset ar melezour d'un ti all, ha goulenn a ran diganit chom hep klask war e lerc'h ken. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 222.)\nAdtapet diwar « https://br.wiktionary.org/w/index.php?title=diganit&oldid=252156 »\nKemmoù diwezhañ degaset d'ar bajenn-mañ d'an 19 Kzu 2017, da 14:03.


Kaozeal:Zapotekeg Mitla - Wikipedia\nD'am soñj-me e vefe gwelloc'h skrivañ "Méc'hiko" pe "México", mar faot d'an dud merkiñ ar fonetik gwirion. Peogwir "Mec'hiko" zo wid "Mexico" = "Mexíco" goûd a-walc'h rit (e-gis e-barzh kanaouenn Luis Mariano marsen). Setu diskouezet ma siañs. -- RobinHood 3 Kzu 2005 da 20:21 (UTC)[respont]\nne gomprenan mann ebet! e spagnoleg eo heñvel México pe Méjico (an daou skritur zo mat) ha distaget e vez er memes mod anv ar vro hag hini ar gêrbenn. ha mar vez ezhomm ober mod 'brezhoneg tradicionel' e vije gwelloc'h ober gant 'bro-meksik' (hep kemmadur), kea? e peurunvan e skrivañ hag e peurunvan e vez skrivet Mec'hiko peurliesañ. pa vez skrivet e mod all e c'heller skrivañ 'meksik' mar vez c'hoant, ne ran forzh, met pa skriver e peurunvan e ranker doujañ d'an traoù evel m'emaint (nemet pa vezont faos pe ur fazi sklaer enne, evel-just). ma mar vez ret chom an tostañ posubl ouzh ar stumm orin (spagnoleg ne oa ket, anat dit!), perak ket: Bro-Mexitli, pe gwelloc'h c'hoazh 'bro bugale al loar'.... hervez an etimologiezh aztekek atav?? Neal 3 Kzu 2005 da 21:17 (UTC)[respont]\nen brezhoneg ema an taol mouezh war an eil diwezañ, dre zefot. ho skritur ne verk ked taol-mouezh e-bed, setu e tiskouez un taol-mouezh fall. gwelloc'h mirout México pe Méjico, da ma soñj neuse, ewit respektiñ stumm gwirion ar ger. -- RobinHood 3 Kzu 2005 da 22:47 (UTC)[respont]\nne ouien ket me e oa doareoù-skrivañ brezhoneg a ver lec'h an taol-mouezh! soueuzhusat tra! dilún e vez skrivet ganin neuze, evel ivez kenavó pe petrá? ha penaos ober neuze evit diskwel hag-eñ eo digor pe serr ur vogalenn, da skwer gér ('mot') e bro-dreger? marteze e veze tu da implout an hacek ivez evit luziañ an traoù un tamm muioc'h avat... hag abalamour da betra e vefe ret d'ur ger kaout an taol-mouezh e brezhoneg evit en ur yezh all? ha penaos ober gant kallallit nunaat?? ha penaos ober evit tonennoù ar gerioù a orin sinaek? sinoù all c'hoazh 'michañs? stumm 'gwirion' ar ger, hen lâret a ran adarre, n'eo ket spanolek evel-just met aztekek. ha pelec'h e veze lakaet an taol-mouezh er yezh-se, evit gellout chom fiel outañ? Neal 3 Kzu 2005 da 23:08 (UTC)[respont]\nha lec'h an taol-mouezh n'emañ ket dre ret war an eil silabenn diwezhañ dre 'defot' evel-ma lârez. un afer morfologiezh eo ivez (petra, dilun, amann...) ha ret eo derc'hel kont eus an diforc'h etre ur vogalenn leun hag ar yod. ha chench a ra a lec'h da lec'h evel-just, ha n'eo ket nemet e bro-wened. ret e vefe skrivañ neuze, hervez an hini a gomz, brézh(o)neg, brezhóneg pe brezhóneg. hm, un diskloum (evel vez lâret e plouared), skrivañ un taol-maouezh e pep lec'h hag en un doare disheñvel, pep hini da didab: brêzhònég Neal 3 Kzu 2005 da 23:13 (UTC)[respont]\na-du ganeoc'h: ne haller skriviñ fonetikamant ar ger "México" gant ar skritur brezhoneg a-feçon, setu gwelloc'h laoskel anehañ en e stumm spagnoleg, pezh faote din lâred. -- RobinHood 3 Kzu 2005 da 23:23 (UTC)[respont]\nevel m'emañ e spagnoleg? méxiko (n'eus 'x' ebet e brezhoneg, met diwar ar gallege evfe distaget 'ks' sur-mat!), pe 'méjiko' (da vezañ distaget [Z])? e mec'hiko e vez distaget /h/ ha n'eo ket /X/, meuze 'méhiko' hervezout? ale, ur reolenn skrivañ ha distageañ gant bep ur vro enni un yezh disheñvel... (pseurt diforc'h dsitagañ ez eus etre 'a-feçon', 'a-fecon', 'a-fesson' pe 'a-feson'? petra dalv ar 'ç' - klinkañ brav, tostaaat d'ar galleg?) ma teus c'hoant, diouer a ra ar pennad diwar-benn mec'hiko... Neal 4 Kzu 2005 da 08:52 (UTC)[respont]\n"n'eus 'x' ebet e brezhoneg" !?! wid psort reson ? Me wel ur "ç", ur "c" ha ur "x" war ma c'hlavier : me ra gante.\nen brezhoneg "c'h" etre diw vogalenn vez distaget /h/ iwe .\n"feçon" zo deuet deus "façon" (latin "fact..." morvat). Skrived e oa gant "ç" a-raog Le Gonidec . A-hend-all, n'eus diferañs ebed etre "feçon" ha "fesson". Etre "c", "C", "c" ha "C" n'eus ked muioc'h.\n"tostaaat d'ar galleg" evel just. why not ? (me oar lar pellaaat d'ar galleg 'n-heni c'houll an darn vrassañ deus an dud interesset gant ar brezhoneg hiriw an dez, beteg ijinañ ur sentaks absurd, lec'h ma vez laked forzh petra ba penn kentañ ar frasenn ... nemed ar sujed !)\nUn artikl méxico ? Pa m-bo amser, marçen. -- RobinHood 4 Kzu 2005 da 16:49 (UTC)[respont]\nA-du gant Neal. Ne dalv ket boan chom da arguzenniñ pa ne gas ket ar gaoz na neblec'h. Mec'hiko eo ar stumm skrivet standard e brezhoneg ha mat pell zo. Evit an distagañ e raio pep hini diouzh e damm deskamant, evel boas. --Fulup 4 Kzu 2005 da 17:39 (UTC)[respont]\nwar ma c'hlavier ez eus ur bern lizherennoù ivez - met dre chañs ne ran ket gante evit skrivañ e brezhoneg rak luziet a-walc'h e vefe evit lod lenn en arabeg (lizherennoù sipisial evit an novegeg zo ivez ma teus c'hoant). n'eus 'x' ebet en ur bern yezhoù skrivet gant al lizherenneg latin peogwir eo aezet a-walc'h ober heptañ, pe dre skrivañ 'ks' pe 'ch' - da lâret eo oc'h implijout lizherennoù all. e brezhoneg n'eus ket bet implijet an 'x' dre skrid abaoe nouspet kantved (nemet e vefe ganez-te... 4 Kzu 2005 da 18:04 (UTC)\nha skrivañ a rez evel-hen e galleg? Et se j'ay prins en ma faveur Ces doulx regars et beaux semblans De tres decevante saveur Me tresparsans jusques aux flans, Bien ils ont vers moy les piés blancs Et me faillent au grant besoing : Planter me fault aultres complans Et frapper en ung aultre coing. ha neuze, abalamour da betra e vefe ret skrivañ hervez ar gonideg e brezhoneg en XI5Xvet kantved? Neal 4 Kzu 2005 da 18:53 (UTC)[respont]\nAdtapet diwar « https://br.wikipedia.org/w/index.php?title=Kaozeal:Zapotekeg_Mitla&oldid=21919 »\nKemmoù diwezhañ degaset d'ar bajenn-mañ d'an 4 Kzu 2005, da 18:53.


Stumm eus an 3 Meu 2007 da 09:06\n531 okted lamet , 14 vloaz zo\n→Horus ha Seth\nStumm eus an 3 Meu 2007 da 08:51 (kemmañ)\nStumm eus an 3 Meu 2007 da 09:06 (kemmañ) (dizober)\nSevel a reas Seth e vazh ha skeiñ gant krec'h ur menez. Neuze e savas ur pezh bag maen solut hag e stlejas anezhañ betek ar stêr. Edo bag Horus war an dour dija rak an doue yaouank en doa savet ur vag gant prenn pin, e kuzh, ha goloet anezhañ gant plastr evit reiñ neuz ar maen dezhañ. Pa glaaskasglaskas Seth lakaat e vag war an dour e oueledas betek deun an [[Nil]] hag an Nevad Bras ha c'hoarzhin. Setu Seth ha lammat en dour hag o kemer stumm un dourvarc'h adarre hag eñ mont da vag horus. Dispenn a reas anezhañ hag ar vag a yeas da zeun an dour ivez. Hag Horus krog en ur speg ha mont da Seth met urzhiañ a reas an Navad Bras chom a-sav.\nPevar-ugent vloaz eeo padpadet aar prosez a glemmas Horus▼\n▲Pevar-ugent vloaz e pad a prosez\nAdtapet diwar « https://br.wikipedia.org/wiki/Dibar:MobileDiff/129677 »


Journal de Renaud Camus, jeudi 2 mars 2017\ncréée le samedi 4 mars 2017, 1 h 03\nmodifiée le vendredi 2 février 2018, 13 h 56Plieux, jeudi 2 mars 2017, une heure du matin. Une de mes grandes interrogations, depuis toujours — mais sans doute l’ai-je noté cent fois —, ~~~ ~~’~~~~ ~~~~~~ ~~~~ ~~~ ~~~~ ~~~~~~~~~~~~ ~~~~~~~~~~~~ ~~~~~ ~~~ ~~~~~~~~~~~, ~~~~~~ ~~~~ ~~~~ inégalités : dont celle-ci ~~~~~~~ ~~~ ~~~~~~~~~ ~~~~~~~~~~~~~ ~~~’~~~~~~ ~~~~~ ~~’~~~~~~~~~~, ~~~ ~~~~~ ~~~ ~~~~~~ ~~~~~~~~~ ~~~ ~~~~~~~~~~ ~~~’~~~~~~ ~~~ ~~~~~ ~~~~~~~~~~~~~~~~~ ~~~~~~~~~, ~~~ ~~~~~~ ~~~ ~~~ vie…\nS’il ~~ ~~ ~~~~ entrée qui ne ~~~~~ ~~~~ ~~~ ~~~~~~ ~~~ Dictionnaire ~~~~ ~~~~~~ reçues ~~’~~~~ ~~~~~ : ~~~~~~~~~~~ — elles augmentent.\nPourtant ~~’~~~ ~~~ ~~~~~~~~ ~~~~ ~~ ~~~~, ~~~~~ ~~~~ ~~~~~~~~, ~~~~~~~ ~~~~ ~~~~~~~ ~~~~~~~~ de l’avenue de ~~~~~~, ~~ ~~~~~~~~~~~~, ~~~~~~~~~~~ ~~~~~~~, ~~~ ~~~~~~ ~~~~~~ ~~~~~~, ~~~~ ~~~~ ~~~~~~~~~~ ~~~ ~~~~~~~~, ~~~~~ ~~~~ ~~~~~~~~~~~ ~~~ ~~~~~~~~~ ~~~ ~~~ ~~~ ~~~~~~~ ~~~ France.\nFête ~~~ ~~~~~~~~, 2017 : tout le ~~~~~~ ~~’~~~~~~~~ ~~~~ ~~~~ ~~~~~~~, ~~~ ~~~ ~~~~~~, ~~~~~~~~~~~ ~~~ ~~~~ ~~~~~, ~~~~~~~ ~~~ ~~~~~~~~~~~, ~~~ ~~~~~~~~~~~~~~~ — ~~~~ ~~’~~~~~~~~ ~~~~~~~~~ ~~~~ ~~ ~~’~~~~~~ ensemble…\nLes ~~~~~~~~~~ ~~~~~~~~ n’en sont pas ~~~~~~~ ~~ ~~~~~~~ ~~~ ~~~~~~~~~ ~~~~~ ~~~~~~~ ~~~~~ ~~~~~~~~ (~~~~~~~ ~~~~… ~~~ ~~~~~~ ~~~~~~~ ~~~ ~~~~~~…), ~~~~~ ~~~~~~ ~~~ ~~~~~~~~~~~~ ~~~~~~~~~, ~~~~ ~~~ ~~~~~ ~~~ ~~~~~~~~ ~~~~~~~~, et leurs enfants ~~~~~ ~~~~~ ~~~ ~~~~~ collège.\nDu ~~~~~ ~~~ ~~~~~~ ~~~ ~~~~~ ~~~~~~~. ~~’~~~~ ~~~ ~~~~~~~, ~~~ ~~~~~~~~~~ ~~~~~~~~ ~~~ ~~~~~~~~~ ~~’~~~~~~~~. ~~’~~~~~~~~~~~~ ~~’~~~~ ~~~~~~ ~~~~ ~~~ ~~~~~~~ (~~’~~~~-~~-~~~~~ à travers le ~~~~~~~~ ~~~~~~~, ~~~ ~~~~ ~~~~~~~ ~~~~~~~ ~~~~~ contrat).\nJ’ai ~~~ ~~~~ ~~~~~~~ ~~~ ~~~~ ~~~ ~~~~~~~~~~~ ~~~ ~~~~~~~~~~ ~~~ ~~~~~~~~ ~~~~~~~~~~~~. ~~~~~ ~~~ ~~~~~~ ~~ ~~~ ~~~~~ ~~~~~~ ~~~ voiture, les agriculteurs ~~~~ ~~~~~ ~~~ ~~~~~~~~ ~~~~ ~~~~~~~~~~~ ~~~~~ ~~ ~~~~~ ~~~~~~~~~~, ~~~ ~~~~~~~-~~~~~~~~~~, ~~~ ~~~~ ~~~~~~~~~~ ~~~~~~.\nDans ~~~ ~~~~~ ~~~~~~ ~~~~ ~~’~~~~~~~~~~~~~ ~~~~~~~~~ ~~~~ ~~~~~~~~~~ ~~ ~~~~~ Monsieur aux garçons ~~~ ~~~~~ ~~~ ~~~~ ~~~~~~~~~~~~ ~~~ ~~~ ~~~~~~ (~~~ ~~~’~~~~ ~~’~~~~~~~~ ~~~~~~~ ~~~~~), ~~~ ~~~~~~~~~~ ~~~~ ~~~~~~~~ ~~~ ~~~~~ ~~~ ~~~~ ~~~~~~~ ~~~ ~~~~~~~~ ~~’~~~~~~ ~~ ~~~~~ bonjour tout court ~~~~ ~~~~~~~~ (~~~ ~~ ~~~~~~~ ~~~~ ~~’~~~~~~ ~~~~ politesse).\nComment ~~~~~-~~~ ~~~~~ ~~~ ~~~~~~~~, ~~~~~ ~~~~ ~~~~~~~~~~~ ~~~ ~~~~~ ~~’~~~~~~~, ~~~~ ~~~~ ~~~~~~~~~~~ augmentent ?\nCertes ~~~ ~~ ~~ ~~’~~~~~~~~~~~~, qui, ici comme ~~~~~~~~~, ~~~~~ ~~~ ~~~~~ ~~~~~~~~~~~~~. ~~~ ~~~~~~~ ~~~ ~~’~~~~~~~ ~~~~~~~~~~ ~~~~~~~ ~~~~~~~ ~~~~ ~~~~~~~~~~ ~~~ ~~~~~~~~~ ~~~ ~~~~~~~~, ~~~ ~~~ ~~~~~ ~~~~~~~~, ~~~ ~~~ ~~~ ~~~~~ ~~~ la sorte un ~~~~~-~~~~~~~~~~~~ ~~~~~~~~~~ ~~~~~ ~~~ ~~~~~~~~ ~~~~ ~~~ ~~~~~~~~~ “~~~~~~~~~~ ~~~~ ~~~~~~~~~~~” — ~~~~~~~~~ ~~~~~~~~~~, ~~’~~~~~~~~~, ~~~ ~~~~~~~~~~~ sociales, ~~~~~~ ~~~ ~~~~~~ ~~~~~~~~ ~~~~~ ~~~ ~~~~~~~~ ~~~~~~~~~~ ~~~~~~~~~~~, alors qu’il s’agit ~~~~~~~~~~~~~~ ~~’~~~~~~~~~~~ ~~~~~~~~~~, ~~~~~~~~~~~, civilisationnelles.\nJ’espère ~~~~ ~~’~~~ ~~~~~~~ ~~~ ~~~~~ ~~~ ~~~~~ ~~~~, ~~~ ~~~ ~~~~~~~~ ~~~~~~~, ~~~ ~~~~~~~, ~~~ ~~~~~~, ~~~~~~ ~~~~ ~~~~~~~~~~~~~ ~~~ ~~~~~~~ ~~~ la “science” (à ~~~ ~~~~~~ ~~~~~~ ~~’~~~~~~~~~ ~~ ~~~~~~~ ~~~ ~~~~~~ ~~~~~~~~~~~~~, ~~~~~ ~~~~). ~~~ ~~~~~~~~~~ ~~~~~ ~~~~~~~ ~~~~~~~~, Les ~~~~~~ ~~~~~~~~ ~~~ XXe siècle. ~~~~~~’~~ ~~~~~~~~, ~~~ ~~~~ ~~~~~~ doctrinal et sectaire, ~~~~~~~ ~~~ ~~~~, ~~~~ ~~~ ~~’~~~~~~ ~~~~~~~ ~~~’~~~ ~~~ ~~~~. ~~~ ~~~~ ~~~~~ ~~~ ~~~~~~~, ~~~~~~ ~~~~ ~~~~~~ ~~~~~~~~ ~~~ ~~~~~~~~~, ~~~’~~~ ~~~~ ~~~~~ ~~~~~~~~~~ ~~~ ~~~~~~~~~~ à le lire ~~~ ~~~~~~~~ ~~~~~~~~~~~ ~~~~~~~~~~~~~~~. ~~~ ~~~~~~~ ~~~~~ ~~~~~~ ~~~~~, ~~~~~~~~~, ~~’~~~ ~~~~ “~~~~~~~~~~~~~~~~” ~~~~ ~~~~~ ~~~~~~~, ~~~~~~ ~~~ ~~~~~~ ~~~ ~~~ ~~~~ ~~~ XXe ~~~~~~~. ~~~ ~~’~~~~ pas ce que ~~’~~~~~~ ~~~~ ~~~~~~~~~~~ ~~~ ~~~~ ~~~~~, ~~~~~~ ~~~ ~~~ ~~~~~. ~~~~~ ~~~~, ~~~ ~~~~~~~~~ ~~~~~~ ~~~~~~~~~~~ ~~~~ ~~~~ ~~~~~ ~~~~~~~ ~~~~ ~~~~~ ~~~~~~~ ~~~ ~~~~~ ~~~~~~~ ~~~~~~~~~. Mais, me semble-t-il, ~~~ ~~~~~~~~~~ ~~~~~~ ~~~~~~~~~~~ ~~~~ ~~~~~ ~~~~~~~ “~~~~~~~~” ~~’~~~~, ~~~~~, ~~~~~~~~~ ~~~~~~~~~~ (relativement).\nUn ~~~~ ~~~~~~~~, ~~~~~~~ ~~ ~~~~~~ ~~~~~~ ~~~~ ~~~~~~~~, ~~~~ ~~~~~~ ~~~~ ~~~~~~~~~~~~. ~~~ ~~~~~~~~~~~~, c’était la classe ~~ ~~~~~~~~~~~~, ~~’~~~~-~~-~~~~~ ~~~~ ~~~ ~~~~~~~~ ~~~~ ~~~~~-~~~~~ ~~~~~~~~~~ ~~~~~~~. ~~~ ~~~~~ ~~~~~~~~ ~~~ ~~~~~~ ~~’~~~~~~~~ (~~~~~, ~~’~~~~~~~~~) ~~ ~~’~~~~~~ ~~~~~~~ ~~~~ ~~~~ ~~~~~~ ~~~~~ ~~~~ ~~~~~~~~. Moi-même je n’ai ~~~~~~~ ~~~~~~~~~ ~~~ ~~~~~~ ~~~~ ~~~~~~~~~ ~~~ ~~~~ ~~~~~~ (~~~ ~~~ ~~~~~~~~ ~~~~~~~~~~~ ~~~~ ~~~ ~~~~~~). ~~~ ~~~~~~~~ ~~~~~~ ~~’~~~~ ~~~~~~~~~~~ ~~~~ (~~~ ~~’~~~ ~~~~ ~~~ ~~~~~~ sous la main) ~~~~~~~ ~~~~~~ ~~~ ~~~~~ ~~~~~ ~~~~~~~~~~ ~~~~~~ ~~ ~~~~~ ~~~~~~~~~~ ~~~~~~ ~~~~~~~~~~~~ ~~~~~~ ~~~ ~~~~~~ ~~~ ~~~ ~~~~ ~~~ ~~~~~~~ — ~~’~~~~~~~ ~~~~~~~~ ~~~~~~~~ ~~~~~~ ~~~ ~~~~~ spectaculaire encore (en ~~~~~~~~~~~~ ~~’~~~~~~~ ~~~~~~~~ ~~~~~ ~~~~~ ~~~ ~~~~~~~ ~~~~~). ~~~~~~ ~~~~~~~~~~~ ~~~~~~~~~~~ ~~~ ~~’~~~~ ~~~~ ~~~~~~~~~~ ~~~~~~~~~ ~~~~~~~~ ~~~ ~~~~~~~~~, ~~~~~ ~~ ~~~~~~ ~~~~~~~~~ ~~~~~~~ ~~~ ~~~~~~~ (~~~ point qu’il n’y ~~ ~~~~~ ~~~ domestiques ~~ ~~~~~~~~~~~ ~~~~~~~, ~~~ ~~~~~~ ~~~~~). ~~’~~~~ ~~~ ~~~~~~~~ ~~~~~~~~ ~~~ ~~~~~~~ ~~~ ~~~ ~~~~~~ : ~~~~ ~~~~, ~~~~~~~ ~~~~~, ~~~~ ~~~ ~~~~~~~~~~ ~~~ réduction des inégalités ~~ ~~~~ (~~~ ~~~ ~~~ ~~~~~ ~~~~ ~~~~~ ~~~ ~~~ ~~~~~~~~~~) ~~~~~~~~~~~ ~~~~~ ~~~~~~ ~~~ ~~~~~ ~~~~~~~~ ~~~~ ~~~ ~~~~~~~~~~ ~~~~~~~~~~, ~~~~~~~~ ~~~~~~~~~~~~~~ ~~~~~~~~~~~ ~~~ ~~~~~~~~~~.\nvoir l’entrée du jeudi 2 mars 2017 et ses 3 images dans Le Jour ni l’Heure


C'hoari roll, c'hoari gwezh-avantur, c'hoari e-unan, liesc'hoarier\nFable III zo ur c'hoari video doare RPG en ur bed digor, savet gant ar studio Lionhead Studios hag embannet gant Microsoft Game Studios war Xbox 360 ha Microsoft Windows. Fable III a zo trede lodenn an heuliad c'hoarioù video Fable. An istor a ro tro d'ar c'hoarier da vezañ an dudenn bennañ o stourm evit pilañ Roue Albion (breur an haroz) o sevel ur c'hengevread evit kaout harp er reveulzi. Goude un emsavadeg trec'hus, an haroz a vez lakaet da roue ha fiziet e vez dezhañ difennerezh rouantelezh Albion a-enep un euzhvil.\nEr c'hoari e vez adkavet mouezhioù aktourien brudet evel Ben Kingsley (Sabine), Stephen Fry (Reaver), Simon Pegg (Ben Finn), Naomie Harris (Page), Michael Fassbender (Logan), Zoë Wanamaker (Theresa), Bernard Hill (Sir Walter Beck), Nicholas Hoult (Elliot), John Cleese (Jasper), Kellie Bright (Harozez Brightwall), ha Louis Tamone (Harroz Brightwall).\nEmbannet e oa bet ar c'hoari d'an 29 a viz Here 2010 war Xbox 360 ha d'an 20 aviz Mae 2011 war urzhiataer dre ar savennoù Games for Windows ha Steam. En doare sevenet evit an urzhiataer e adkaver ur stumm diaester ouzhpenn (Hardcore mode) ha nevezintioù 3-ment na voe ket embannet war an doare Xbox 360.\nAdtapet diwar « https://br.wikipedia.org/w/index.php?title=Fable_III&oldid=1755259 »\nKemmoù diwezhañ degaset d'ar bajenn-mañ d'an 18 Gou 2017, da 12:27.


Diforc'hioù etre adstummoù "Emgann Varsovia (1920)" - Wikipedia\nDiforc'hioù etre adstummoù "Emgann Varsovia (1920)"\nEmgann Varsovia (1920) (kemmañ)\nStumm eus an 8 Gen 2020 da 17:01\nStumm eus an 17 Kzu 2019 da 13:20 (kemmañ)\nStumm eus an 8 Gen 2020 da 17:01 (kemmañ) (dizober)\n[[Restr:Polish-soviet war 1920 Aftermath of Battle of Warsaw.jpg|thumb|upright=2|Soudarded Polonia dres goude an emgann gant bannieloù tapet d'an Arme Ruz]]\n'''Emgann Varsovia''', lesanvet '''Burzhud ar Vistula''', a voe un trec'h peurglok polonat e 1920 e-kerzh ar [[Brezel etre Polonia hag URSS]]. Polonia, darbet da vezañ trec'het garv, a oa deuet a-benn da dalañargas ha trecda drec'hiñ al [[Lu Ruz]]. [[Vladimir Lenin]], penn ar [[Bolchevik|Volcheviked]] en doa graet "ur pikol faezhidigezh" eus ar c'holl-se.\n[[Restr:Polish-soviet war 1920 Polish defences near Milosna, August.jpg|thumb|upright=1.2|Soudarded Polonia e 1920 o c'hortoz an dagadenn soviedel. Armet int gant ur [[Mindrailherez Colt-Browning 1895|vindrailherez Colt-Browning 1895]]]]\nGoude [[Argadenn Kiev (1920)|Argadenn Kiev]] gant ar bolonizPoloniz harpet gant [[Republik Poblel Ukrania]], ar nerzhioù lu soviedel a oa deuet a-benn da dalañ hag enep-argadiñ en hañv 1920. redietRediet e oa bet an nerzhioù lu polonat da gilañ, strafuilhet, war -zu ar C'hornôg. Darbet e oa d'an nerzhioù lu polonat dabezañ zispennañdispennet hag evit an arvestourien e oa anat e vefe eus un trec'h peurglok gant ar soviedizSoviediz.\nEmgann Varsovia a zoao padet etre an [[12 a viz Eost|12]] betekhag ar [[25 a viz Eost]] [] etre nerzhioù an Arme Ruz renet gant [[Mikhail Tukhachevsky]] a oa o tostaat diouzhda kêrgêr-benn Polonia ha [[Kreñvlec'h Modlin]]. D'ar 16 a viz Eost, nerzhioù lu Polonia renet gant [[Józef Piłsudski]] o devoa enepargadet diouzh ar su, o troc'hañ lañs an argadenn soviedat. Rediet e oa bet al Lu Ruz da gilañ buan hahag dizurzhieten wardizurzh war-zu ar reter hag a-dreñv ar [[Niemen|stêr Neman]]. Ar c'holloù a oa bet ramzel a- bep tu: evit ar rusianedRusianed e oa bet 10 000 den lazhet, 500 den steuziet, 30 000 den gloazet, ha 66 000 prizoniad. Evit ar bolonizPoloniz e oa bet 4500 klazhetden lazhet, 10 000 den steuziet, ha 22 000 den gloazet.▼\n▲Emgann Varsovia a zo padet etre an [[12 a viz Eost|12]] betek ar [[25 a viz Eost]] [] etre nerzhioù an Arme Ruz renet gant [[Mikhail Tukhachevsky]] a oa o tostaat diouzh kêr-benn Polonia ha [[Kreñvlec'h Modlin]]. D'ar 16 a viz Eost, nerzhioù lu Polonia renet gant [[Józef Piłsudski]] o devoa enepargadet diouzh ar su, o troc'hañ lañs an argadenn soviedat. Rediet e oa bet al Lu Ruz da gilañ buan ha dizurzhiet war zu ar reter hag a-dreñv ar [[Niemen|stêr Neman]]. Ar c'holloù a oa bet ramzel a-bep tu: evit ar rusianed e oa bet 10 000 lazhet, 500 steuziet, 30 000 gloazet, 66 000 prizoniad. Evit ar boloniz e oa bet 4500 klazhet, 10 000 steuziet, ha 22 000 gloazet.\nAdtapet diwar « https://br.wikipedia.org/wiki/Dibar:MobileDiff/1862814 »


Keleier ar 17 a viz C'hwevrer | L'info du jour en langue bretonne\nmardi 17 février 2015 à 20:30 Par Pauline Kerscaven, France Bleu Breizh Izel\nHiziv e vez lakaet ar gomz ganeomp war implij ar skrid-lezenn 49.3 evit lezenn Macron ha deus dilennadegoù ar c'huzul departamant. Disoloit servij degemer nevez lezioù-barn Brest ha Montroulez. Ha tañvit bara an Ened !\nBara an Ened a vez fardet da vare Meurlarjez. - DR\nImplij ar skrid-lezenn 49.3 evit lezenn Macron\nAr skrid-lezenn 49.3 deus ar vonreizh a zo bet implijet dimeurzh gant ar gouarnamant.N'hallo ket an deputed votiñ evit ar raktres-lezenn Macron, nemet ma dremen ar mennad disfiz ha ma vez skarzet ar gouarnamant. Sur a-walac'h e vo kinniget ar mennad-se gant an UMP dimerc'her.\nE kambr an deputeed oa hiziv Jean-Luc Bleunven, kannad PS Brest ar maezhioù.\n6e15 49.3 / Bleunven SON\nDa betra servij ar C'huzul-meur ?\nDimerc'her, a-hed ar mintinvez e vezo lakaet ar gomz war France Bleu Breizh Izel war dilennadegoù ar c'huzul departamant...D'an 22 ha d'an29 a viz Meurzh omp galvet da vont da votiñ evit dilennidi ar c'huzul meur.Lavaret oa bet gant ar gouarnamant ne vefe ket ken deus ar c'huzul-meur. 'Benn ar fin, e vo cheñchet un tammig : vo ket lavaret conseil général ken met conseil départemental.\nMet da betra servij ar c'huzul-se ? Selaouit respont François Mark, kuzulier departamant (PS) ha senedour.\n6e15 KD / François Mark\nUr servij degemer nevez e lezioù-barn Brest ha Montroulez\nAbaoe penn kentañ ar miz, neus nemet ur servij degemer e lezioù-barn Brest ha Montroulez. Ar Sauj eo e anv : Service d'accueil unique du justiciable. Ma glaskoc'h titouroù e lez-varn ensav pe e lez-varn an aferioù micher, e vo respontet deoc'h ha ne voc'h ket rediet da vont betek al lez-varn ensav meur.\n8e15 Lez-varn PAKET\nTañvit bara an Ened !\nAbaoe bloavechoù ha bloavechoù, da vare an Ened, e vez fardet ur c'houign ispisial e su Penn-ar-Bed : bara an Ened. Kenderc'hel a ra un neubeud baraerien da boazañ ar c'houign-se. Evel e Kemper, e ti ar vreudeur Gueguen .\nSelaouit reportaj Pauline Kerscaven hag Anne Treguer.\n7e15 Kouign PAKET


Janed Iañ Naplez - Wikipedia\nJaned Iañ Naplez, Giovanna di Napoli en italianeg (Naplez, war-dro 1326 – Muro Lucano, 1382), lesqnvetl "ar rouanez Janed", a voe rouanez Naplez, rouanez Jeruzalem ha Sikilia (1343-1381), priñsez Acaia (1373/75-1381), kontez Provañs ha Forcauquier. Muntret e voe war urzh he c'henderv Charles de Duras.\nMerc'h e oa da Garlo, dug Calabria, ha da Marie de Valois (1311-1341). He zad a oa mab henañ ar roue Roberto d'Angiò; he mamm a oa merc'h da Charles de Valois ha Mahaut de Châtillon-St-Pol, ha hanterc'hoar d'ar roue gall Fulup VI (Bro-C'hall). Ur c'hoar he doa Janed : Maria Calabria.\nRen a reas Janed hervez he gwir dezhi.\nNe oa ket daou vloaz c'hoazh pa varvas he zad e miz Du 1328. He zad-kozh, ar roue Roberto, en devoa kollet e eil mab Luigi dija e 1310. Diaes an traoù evit kaout ur pennhêr. Prest e oa an nized da lammat war ar rouantelezh. Neuze e tibabas Roberto e verc'h-vihan da ren war e lerc'h. Mervel a reas he mamm, Marie de Valois, e miz Here 1331, pa oa o pirc'hirinañ. Fellout a reas da Roberto dimeziñ Janed vihan, ha hi 8 vloaz, d'ur c'henderv a-bell, Andrev Hungaria. Lidet e voe an eured e Naplez d'ar 26 a viz Gwengolo 1333 : ken kozh hag e bried e oa Andrev.\nMervel a reas ar roue Roberto d'an 20 a viz Genver 1343\nPeder gwech e timezas.\nen 1333 da Andrev Hungaria,\nen 1346 da Luigi di Tarenta (1320 † 1362),\nen 1363 da Jaume IV Mayorca (1336 † 1375),\nen 1376 da Othon de Braunschweig (1320 † 1399).\nGoude he marv e renas Loeiz Iañ Anjev, breur d'ar roue gall Charlez V, a oa bet advabet ganti.\nAdtapet diwar « https://br.wikipedia.org/w/index.php?title=Janed_Iañ_Naplez&oldid=1958435 »


Miltamm - Wikipedia\nUn den o c'hoari miltamm.\nPevar fezh eus ur c'hoari miltamm\nAr c'hoari miltamm zo ur c'hoari ma klasker renkañ pezhioù a-strew d'ober ur skeudenn. Liesseurt eo ar skeudennoù da adsevel (eiladurioù taolennoù, fotoioù, tresadennoù...), lod bras-divent betek 48 000 tamm. Miltammoù teirment ("3D") zo ivez, evel monumantoù brudet er bed. E koad pe e kartoñs e vezont peurliesañ, ha war ur skramm e c'hallont bezañ hiziv hon deiz.\nIjinet e voe ar miltamm kentañ war-dro 1760 gant John Spilsbury, kartennour hag engraver londonat. Diwanet e voe en e benn didroc'hañ kartennoù broioù ar bed ha gwerzhañ anezho evel ur c'hoari da zeskiñ an douaroniezh. Adalek ar bloavezhioù 1930 e voe krog ar produiñ a-yoc'h.\nAr miltammoù boutin a grog gant 300 pezh, ha goude 500, 750 ha lieskementoù 1000 betek 1 0000 pezh. Merket e vez an oad ivez evit ma ne vefe ket re ziaes (pe re aes). Kavout a reer alies arvestoù an natur evel loened pe menezioù, pe savadurioù evel kastilli pe monumentoù. MartinPuzzle ha Ravensburger emañ e-touez ar merkoù brudetañ. E 2017 e voe lakaet er c'henwerzh gant Grafika ur miltamm 48 000 pezh anvet Travel around the World 7,68 metrad e hirder ha 2,04 metrad e uhelder.\nKampionat Bedel ar Miltamm (World Puzzle Championship) a vez aozet bep bloaz. Skipailh Stadoù-Unanet Amerika eo an hini a zo bet trec'h an aliesañ evit poent.\nImplij ar miltamm evel arouez[kemmañ | kemmañ ar vammenn]\nLogo Wikipedia a zo ur voul graet gant pezhioù miltamm. Tammoù a vank evit diskouezh ez eus plas evit gouiziegezhoù nevez.\nGraet e vez ivez gant ar miltamm gant aozadurioù zo da aroueziañ an aotegezh.\nAdtapet diwar « https://br.wikipedia.org/w/index.php?title=Miltamm&oldid=1970196 »\nKemmoù diwezhañ degaset d'ar bajenn-mañ d'an 2 Meu 2022, da 10:51.


Pajenn:Catechis, 1817.djvu/131 - Wikimammenn\ntaat anez ar fe. Obliget omp da gredi en general an oll articlo a fe, hac en particulier, myster an Dreindet, an Incarnation, on Redamption, ar pez so er Gredo, gourc’hemeno Doue ha re an Ilis ; an nombr, ar galite, an effejo hac ispicial ar Vadiziant, ar Binigen, sacramant an Auter. Ar fe veo eo an hini so soutenet dre on obero ; necesser eo evit on silvidiguez ; hac ar pez a so caus da daonation cals a dud, eo n’o deus nemet ur fe varo. Ar fe varo eo an hini n’en deo quet soutenet dre an œuvro. Da betra e servich credi en christen, mar bever en payen ? N’en deo quet avoalc’h credi a galon, ret eo avoui a c’heno. Dre ar galon, eme sant Paul, e creder evit bezàn justifiet ; dre ar gueno e c’havouer ar fe evit bezàn salvet. Mar en em guevomp etoues an heretiquet, ar schismatiquet, bezomp sonch a gomportamant ar Verzerien : evelte difennomp ha rentomp cont eus on fe. Piou benac, eme on Salver, en defo ma avouet dirac an dud, mên en anzavo dirac ma zad peini so en env ; mæs piou benac am disanzavo dirac an dud, mên a renonço dezàn dirac ma zad peini so en env. Na vezomp quet eta poultron pa ve question da difen on fe.\nAdtapet diwar « https://br.wikisource.org/w/index.php?title=Pajenn:Catechis,_1817.djvu/131&oldid=118214 »\nKemmoù diwezhañ degaset d'ar bajenn-mañ d'an 7 Eos 2018, da 10:29.


Du | 2012 | Soubenn ar geek\nDielloù evit Du, 2012\nPosted in Levrioù bannoù-treset with tags manga on Du 28, 2012 by geekezig\nEchuet e oa Waltz 1 en un doare nec’hus a-walc’h. Siwazh ne vez ket dizoloet kalz a dra ar wech-mañ peogwir e vez “kollet” kalz amzer gant an emgann. Un tammig hir ‘m eus kavet. Na vez ket desket muioc’h a draoù a-benn ar fin. Dres an doare levrenn na servij da netra evidon-me (pe a c’hallfe bezañ teir gwech berroc’h d’an nebeutañ). N’ouzon ket hag eñ e kendalc’hin da lenn ar rummad a-benn ar fin…\nPosted in C'hoarioù video on Du 27, 2012 by geekezig\nSetu pempvet c’hoari ar c’helenner Layton, evit ar wech kentañ war an 3DS.\nUr wech ouzhpenn e vez goulennet sikour dezhañ gant ur vignonez a-gozh o vevañ en ur gêr e lec’h ma tremen traoù iskis.\nUr gêr douristel ha pinvidik e kreiz ar gouelec’h eo Dorémont (e galleg). Marissa ha dreist-holl he gwaz o deus savet tiez ha gounezet kalz arc’hant, hag ur maskl iskis a oa ganto. Ur maskl a oa sorc’hen Randall, gwellañ mignon Hershel Layton ha karedig Marissa pa oant holl el lise… Un den a vez o pourmen gant ar maskl e kreiz-kêr hag o spontañ an dud : treuzfurmiñ a ra an dud e kezeg pe e delwennoù maen hag all.\nEvel boaz e vo liammet meur a gevrin. Hag evit ar wech kentañ e vo tu da c’hoari perzh Hershel pa oa yaouank (crazy hair spotted!) peogwir ez eus prantadoù en amzer dremenet evit kompren pep tra… ^^ Un tamm disheñvel eo an doare da c’hoari ar wech-mañ. Ret eo “kerzhout” davet al lec’hioù a fell deomp gwelet (un doare kartenn a zo ha dibabet e vez da belec’h mont). Met mod all e chom heñvel : mont war-raok, komz gant an dud, diskoulmañ luziadelloù. An tammoù filmoù a zo brav bepred met e 3D emañ al lodennoù kaozeal e-pad ar c’hoari (evel ma welit war ar skeudenn gant Layton yaouank un tammig uheloc’h). Un tamm drol eo da gentañ met n’eo ket re zirenkus a-benn ar fin.\nDisheñvel eo an doare da “douch” ar skramm, un doare lunedenn-greskiñ hon eus hag a zeu da vezañ orañjez pa ‘z eus un dra bennak da gavout. Echu eo ar prantadoù stokañ e pep lec’h da gavout ur pezh SOS! ^^” (n’eo ket fall en ur stumm met un tamm aes e teu da vezañ neuze). Goude un 30 luziadell bennak n’em boa ket bet ezhomm da lakaat an 3D da vont en-dro nemet evit unan. Ar pezh a gavan souezhus peogwir e oa sañset da gaout kalzig luziadennoù liammet d’an dra-se…\nPrantadoù c’hoari nevez a zo ivez : klevet em boa komz diwar-benn al lodenn war varc’h met ar brasañ tamm a zo er vougev gant Randall en amzer-dremenet. Un ouzhpennadenn dedennus evit reiñ un tu “ergerzh” d’ar c’hoari (un tamm hir e oa memestra).\nUn toullad c’hoarioù ouzhpenn a zo evel boaz, traoù a na zegasont netra d’ar c’hoari met a zo plijus ur wech an amzer a-benn “diskuizhañ” ^^ : ur robot a ranker lakaat da dizhout ul lec’h resis, ur stal e lec’h eo ret gwerzhañ pep tra hag ober war-dro ul lapin sirk a raio arvestoù. Ne zegasont ket kalz a dra met plijus eo bepred, traoù da zastum a zo ivez, evel ma oa er pevare c’hoari.\nPlijus-tre ‘m eus kavet an istor, fromus evel an trede. Anat eo ez eus kalz traoù da c’houzout diwar-benn yaouankiz ar c’helenner! 😉 War memes tro e rankan anzav, goude pemp c’hoari (marteze em boa santet-se er pevare dija) e kavan un tamm astennet ar soubenn, ma flijadur a zo liammet dreist-holl d’ar garantez evit an tudennoù, ar bevaat, an istorioù ha ket kement-se d’an doare da c’hoari pe d’al luziadelloù… A-wechoù e ranker paouez (pe gortoz pelloc’h etre daou c’hoari?)…\nUn 20 eurvezh bennak am eus bet ezhomm evit echuiñ an istor, gant 100 luziadell diskoulmet. 135 a zo er c’hoari hag ar reoù all da zispakañ el lodenn bonus, evel boaz.\nN’ouzon ket ma vin gouest da ziskoachañ an holl deñzorioù, gwelet e vo met peadra em eus da genderc’hel un tamm gant ar c’hoari!\nLuziadelloù pemdeziek a zo da bellgargañ ar wech-mañ met ur gudenn a oa en deizioù kentañ evit en ober! (Torr-penn e oa ouzhpenn peogwir e lakae ar c’hemenn da grediñ e oa ur gudenn pe gant ar mekanik pe gant ar gartenn SD a servij da saveteiñ an traoù ouzhpenn, peadra da vezañ nec’het un tamm). Ma, adalek an 31 a viz Here e oa tu, neuze n’eo ket ur gwall kudenn. 365 luziadell ouzhpenn a vo da bellgargañ! Dastumet e vez arrebeuri evit un doare pezh ouzhpenn en ur ziskoulmañ anezho. Peadra da brederiañ un tammig en tu-hont da istor ar c’hoari neuze 🙂\nPosted in Stiradoù, webstiradoù ha skinwel with tags arc'hant, azasadenn, Stadoù-Unanet on Du 27, 2012 by geekezig\nUr stirad a bemp rann un eur eo Mildred Pierce, diazezet war romant James M. Cain. N’on ket barrek war al lennegezh amerikan ha n’em boa ket klevet komz eus al levr. N’anavezen ket an istor neuze. Hini ur vamm da vare enkadenn ekonomikel 1929. Dispartiet eus he gwaz eo rediet da labourat ha tamm-ha-tamm e savo ur predti dezhi hag un embregerezh vras, hec’h unan pe dost. Ur gwir istor amerikan ‘vel m’eo dleet. En he buhez prevez eo un tamm startoc’h an traoù, un toullad karedigoù amañ hag ahont, ha dreist-holl ur verc’h euzhus a gar dreist da bep tra. Evel-just e tremeno fall an traoù…\nAdalek ar vunutenn gentañ e oar ar seller e vo torr-revr Veda (ar verc’h), n’eus prantad ebet e lec’h ma seblantfe un tamm dousoc’h pe plijusoc’h. Setu perak eo start kompren sorc’hen he mamm eviti. Ur stirad berr ha gant kalz arc’hant e oa moarvat, filmet mat, gwiskamantoù ha kinkladurioù a-feson (ur sapre dastumad otoioù kozh!), aktourien varrek. Ma. Daoust da se em eus kavet un tamm hir ma amzer, pe lakaet ar pouez war traoù na blijent ket din a-benn ar fin. Taolennadur kevredigezh ar mare-se a zo deuet brav ha dedennus eo met istorioù familh Mildred Pierce a gavan kalz re. Ur si a oa gant al levr dija marteze? Domaj eo ouzhpenn, ne oa ket traoùigoù ouzhpenn en DVD evit kompren al labour azasaat pe dibab-mañ-dibab. Ma, n’eo ket deuet fall kennebeut met a-wechoù e vezer ken displijet gant dibaboù an tudennoù ken n’haller ket profitañ mat eus an traoù ^^”\nUnan bennak ‘n eus gwelet film 1945 gant Joan Crawford?\n365 fois 77,8\nPosted in Levrioù bannoù-treset on Du 25, 2012 by geekezig\nN’ouzon ket re petra lârat diwar-benn 365 fois 77,8. Un dastumad tresadennoù fentus eo. A-wechoù ez eus un heuliad tresadennoù a-benn krouiñ un istor, digomz int bepred. Alies e vez memes temoù o tont en-dro, istorioù zo a zo fent du, reoù fent, reoù all n’int ket fentus kement-se. Ma, setu, lennet e vez buan ha poan ‘m eus o kompren penaos e c’haller gwerzhañ seurt dastumad ur 15 euro bennak…\nPosted in Levrioù bannoù-treset with tags manga, skrijus on Du 25, 2012 by geekezig\nTud zo o deus lennet Ikigami (préavis de mort) marteze? Me zo bet dedennet ordin met n’on ket bet en tu-hont. Kyo-Ichi em eus bet da lennet evit ma labour avat. Un istor a-bezh en ul levrenn eo. Savet eo bet gant memes mangaka.\nUn istor spontus a-walc’h. Un tad a familh a lazh e kerzh un emgann a dro fall un den iskis, adalek an deiz war-lerc’h e varv testoù an darvoud-se. N’eo ket marv an den, hag un doare strollad a heul anezhañ, evel gourou ur sektenn un tamm.\nGoude-se e vo heuliet mab an den-se, a vez gwallgaset er skol. Un doare postel da lakaat da dremen a ra berzh er skol, hag ar vugale all tro-dro dezhañ a zeu da vezañ iskis un tamm…\nUr bern traoù skrijus ha nec’hus neuze, n’eo ket ur manga evit ar vugale! Plijet on bet gant ar fin digor.\nUn istorig ouzhpenn a zo, un doare digoradur da Ikigami hag en deus roet c’hoant din da c’houzout hiroc’h diwar-benn ar manga-se ivez. N’on ket prest da chom bout gant an diouer a vennozhioù traoù da lenn 😀\nLes Nouveaux Explorateurs – Mégalopolis, Alexandra Leroux à Tokyo\nPosted in Stiradoù, webstiradoù ha skinwel with tags beajiñ, Japan on Du 25, 2012 by geekezig\nMarteze ho peus bet gwelet abadenn Les Nouveaux Explorateurs? Un abadenn a veze skignet war Canal + eo.\nSellet em eus hirie eus an hini a oa bet diwar-benn Tokyo. Un devezh e kêr-benn Bro Japan.\nUn toullad traoù he deus Alexandra Leroux amzer d’ober, debriñ gant ur sumo, mont da welet ur stal pellgomzioù hezoug, pourmen ur c’hi “da feurmiñ” hag all. N’on ket bet gwall souezhet gant an traoù bet diskouezet aze, un tammig “evel boaz” diwar-benn Tokyo (stress, salary men mezv diouzh an noz…). Souezhet on bet avat gant ar frazenn “templ shinto” geeeee?! Da vihanañ pa reer un abadenn “dizoloiñ” ar bed ne vez ket graet seurt fazi geo? Kemerit skouer war Florent Gorges na petra ta! 😀\nMa. Ma c’houlenn bremañ a zo, daoust ha barrek e vefen da vont en ur bar oksigen… ^^”\nFlander’s Company – bloavezh 3\nPosted in Stiradoù, webstiradoù ha skinwel with tags embregerezh, galloudoù, gourharozed on Du 25, 2012 by geekezig\nPell am eus lakaet da sellet ouzh trede bloavezh Flander’s Company. Tud drouk nevez a zo, a lakaet vez pell araok kompren piv int. Un istor “war hir dermen” a zo a-hed ar bloavezh ha plijus-tre eo (rak harozed int ar re zrouk-se! Eeeeh ya!). Damien a vez gwelet aliesoc’h evit Dr Parker hag ur ganaouenn fin entanus-tre a zo gant ar strollad Virgin Princess.\nUn doare emdroadur klasel evit ur web-stirad, o vont davet rannoù hiroc’h ha liammetoc’h an eil re gant ar re all, n’on ket bet displijet tamm ebet gant-se, er c’hontrol!\nPiv on ?\n« Her Ker »\nStiradoù, webstiradoù ha skinwel\nHeuliañ ar blog\nHeuliit ar blog dre bostel!\nGrit evel 734 heulier all !\nIron Man 3 | Soubenn… war The Avengers\nRosko 2 – Les… war Rosko 1 – Per Svenson do…\nPan | Soubenn ar gee… war Anna Karenina\nPan | Soubenn ar gee… war Atonement\nJe m’appelle L… war Olive Kitteridge\nDa ouzhpennañ e rekipe ar Soubenn\nE skeud ar bleuñv kerez\nKlet er gêr, klet e kêr\nAr Roue Mezv\nArzoù lise Diwan\nE BZG Mar Plij!\nHo panne skiant pemdeziek\nKevredigezh ar Gripi\nKorn an dudi\nLuideag Bheag an Airgid – N'eus forzh petra\nO veajiñ a-dreuz Amerika Latina\nThe Quest of Nimora et la PAL sans fin\nUl levrig a vil pajennad\nView from the Podium, Zelda Conductor Eímear Noone\nYoroshiku! e brezhoneg\nPetra emaon o lenn ?\nGant petra emaon o c’hoari?\nSteam ID : geekezig / 3DS friend code : 5284-1509-3112 / Playstation Network : geekezig / Pottermore : BronzeNox17110 / Animal Crossing Pocket camp : 5812 4877 258 (vrevred)\n“Bet skoliataet e Diwan” siell a galite\nRock ! 🎸🎧 #naoned #rocknantais #ev #exposition #chateaudesducsdebretagne\nDielloù Dibabit ur miz Gouere 2018 (4) Even 2018 (3) Mae 2018 (5) Ebrel 2018 (3) Meurzh 2018 (4) C’hwevrer 2018 (4) Genver 2018 (5) Du 2017 (1) Here 2017 (1) Gwengolo 2017 (2) Eost 2017 (5) Gouere 2017 (1) Even 2017 (8) Mae 2017 (2) Ebrel 2017 (5) Meurzh 2017 (1) C’hwevrer 2017 (5) Genver 2017 (10) Kerzu 2016 (4) Du 2016 (4) Here 2016 (13) Gwengolo 2016 (8) Eost 2016 (5) Gouere 2016 (6) Even 2016 (5) Mae 2016 (14) Ebrel 2016 (9) Meurzh 2016 (6) C’hwevrer 2016 (10) Genver 2016 (20) Kerzu 2015 (14) Du 2015 (15) Here 2015 (14) Gwengolo 2015 (10) Eost 2015 (9) Gouere 2015 (15) Even 2015 (15) Mae 2015 (18) Ebrel 2015 (13) Meurzh 2015 (20) C’hwevrer 2015 (22) Genver 2015 (9) Kerzu 2014 (13) Du 2014 (13) Here 2014 (7) Gwengolo 2014 (2) Eost 2014 (4) Gouere 2014 (7) Even 2014 (3) Mae 2014 (12) Ebrel 2014 (13) Meurzh 2014 (27) C’hwevrer 2014 (16) Genver 2014 (17) Kerzu 2013 (18) Du 2013 (14) Here 2013 (9) Gwengolo 2013 (10) Eost 2013 (14) Gouere 2013 (10) Even 2013 (11) Mae 2013 (10) Ebrel 2013 (6) Meurzh 2013 (17) C’hwevrer 2013 (21) Genver 2013 (27) Kerzu 2012 (40) Du 2012 (25) Here 2012 (19) Gwengolo 2012 (26) Eost 2012 (33) Gouere 2012 (26) Even 2012 (22) Mae 2012 (24) Ebrel 2012 (34) Meurzh 2012 (20) C’hwevrer 2012 (13) Genver 2012 (25) Kerzu 2011 (26) Du 2011 (22) Here 2011 (28) Gwengolo 2011 (21) Eost 2011 (43) Gouere 2011 (25) Even 2011 (22) Mae 2011 (38) Ebrel 2011 (22) Meurzh 2011 (23) C’hwevrer 2011 (18) Genver 2011 (35) Kerzu 2010 (24) Du 2010 (33) Here 2010 (22) Gwengolo 2010 (17) Eost 2010 (21) Gouere 2010 (32) Even 2010 (27) Mae 2010 (19) Ebrel 2010 (17) Meurzh 2010 (26)\nAmerika arc'hant arz azasadenn beajiñ bed ordinal bloavezhioù 90 Breizh brezel bugale bugaleaj buhez c'hoari c'hoariva cheñch buhez comics danevelloù daveoù dazont distopiezh dramm enklask Europa faltazi familh fent Frañs galloud galloudoù gourharozed gwad Hollywood Istor itrikoù Iwerzhon Japan karantez kevredigezh kleñved kontadennoù krennarded labour lennegezh young adult lise loened Londrez manga marv Marvel merc'hed micher mignoniezh muntr New York paotred Pariz politikerezh psikologiezh relijion saoz sevel bugale sinema skiant-faltazi skol skol-veur skolaj skrivagner sonerezh sport Stadoù-Unanet studioù toull-bac'h tresañ XXIvet kantved XXvet kantved\nRSS - Notennoù\nRSS - Evezhiadennoù\nKrouit ul lec'hienn pe ur blog digoust war WordPress.com. Tem: Black-LetterHead.


Ar c’henta Miz Mari/Maro ar Verc’hez - Wikimammenn\nAr c’henta Miz Mari/Maro ar Verc’hez\nF. Hallégouët, 1868 (p. 207-215)\n◄ Mari pa velas ar maro tost Maro ar Verc’hez Mari lakeed er bez ►\nAR PEMPET DERVEZ VAR-N-UGENT\nMaro ar Verc’hez\nAr Verc’hez a varvas e Jerusalem, e ti sant Iann, da dri bloaz a tri-ugent. (Darn evelato a laca e tremenas an oad-se.) Mervel eb an disterra anken, ac eb aoun na poan ebed. Var a verc sant Iann Damasceen, un nebeudic abars ma tremenas, e lavaras da Jesus : O va Mab, me laca va ene etre ho taouarn ; cassit ganeoc’h brema an ene-ma, oc’h euz cared kement, ac oc’h euz mired pur ha neat diouz peb pec’hed... Va zennit d’oc’h eûl, ma vezin eleac’h ma emaouc’h, c’hui ar frouez benniged eus va c’hreiz. Jesus a respountas : Deuit, va Mam benniged, d’am zi, da eana eus ho poan ; deuit ; caer ôc’h dreist an oll verc’hed ; rac ne d-euz ennoc’h netra na ve pur ha neat. — Ra vezo great ervez ho lavar, eme ar Verc’hez ; ac e roas e ene caer ac euruz etre daouarn Jesus-Christ. E c’horf a choumas e doare pa ne vize nemet cousked, eleac’h beza maro. Juvenal, escob Jerusalem, a verc e oe gveled, pa varvas ar Verc’hez, eleiz a Elez var e zro, ac e oe cleved ur c’han melodiuz ganto. Sant Andre Crêt a lavar ive e teuas eleiz a Elez, da zigemeret Mari da vont d’an Ee.\nC’hoas var ar maro\nLacaït ho spered da zonjal pegen caer e oe dirag Doue maro ar Verc’hez. Poan ebed ne zantas evit tremen ; nerz e c’harantez Doue, eb clenved ebed, eo a gassas anezi eus ar vuez-ma. Netra ne ree dezi beza trist ; distag avoalc’h oa e c’halon diouz an oll grouadurien ; ac e-harz ar groaz, var menez Calvar, e doa santed e-unan, ha divoasked oll boaniou ar maro. Aoun ebed o vervel, rac dibec’h-caer oa e buez, sur oa da vont d’ar Baradoz. Caera maro ! Ha setu eno ive maro ar Zent, var-n-ed un dra bennac. Evel Mari, o d-euz joa o velet o tostaat an eur da vont da velet Jesus : o c’halon a vez distag ive diouz an douar, ha leun a fizians ; ac e caront kemeret o lans varzu an Ee, evit beza eno gant Jesus. Va Doue, m’am bê maro ar Zent !\nSonjit pegen disevel eo maro ar pec’heur diouz maro ar Verc’hez, ha diouz maro ar Zent. Eus ar joaiou tremened, ne van mui ganto nemet ar c’heuz ac ar remorz. Peb tra a velont o vont diganto ; kerent ha mignonet, danvez ac enoriou, dizale ne vezo mui anezo. Ar barner ac e justis, ar Baradoz serred a ziouto, an Ifern digor dindanno : pebez encrez, pebez disesper ! Guir a lavar ar Profed : Maro ar pec’heur a zo scrijuz.\nSonjit ervad, e rankit, unan a zaou, mervel evel ar Zent pe evel ar bec’heurien. Peini eo ar guella ganeoc’h. Mar d-eo mervel evel ar Zent eo a zivizit, bevit e gras Doue : rac, eme sant Augustin, ar maro fall a deu da eûl ar vuez fall, ha var lerc’h ur vuez vad e teu ur maro mad. Mar c’hoantaït gouzout penaoz eo beva mad ha mervel mad, setu ama : Pedit bemdez ar Verc’hez, patronez ar maro mad, carit Doue eveldi, ha dalc’hit mad da zeveriou e Breuriez. O va Rouanez, ne c’houlennan ket mervel eb poan ebed, eveldoc’h : re a bec’hejou em euz ! Va c’horf en d-euz pec’hed, just eo en defe poan, ac e varvfe er boan. Setu ama a-vad petra em euz da c’houlenn diganeoc’h : Grit m’am bezo digant Jesus, ho Mab, ar c’hras da veva brema en e garantez, ac goude-ze da vervel ive en e garantez, eb re a anken ac a encrez, ac eb difizians.\nAmezeg Eulalii, an ini a veze o velet anezi, e bried ac en, a glevas, an noz araog ma varvas Eulalii, evel ur vouez o lavaret deza enna e-unan, mont da velet penaoz e varv ur verc’h devod d’ar Verc’hez. Ac en da velet ar glanvourez benniged. Eulalii e doe ur fallaen ac e mam en em lacaas da lavaret pedennou ar maro. — Na gemerit ket ar boan, va mam, emezi, unan a zo o lenn anezo d’in. — Mam Eulalii, eme ennez, an amezeg-se, voall-dizantel bete neuze, ac en deuz counted e-unan an traou-ma, mam Eulalii, emeza, a reas ur zell ouzin, ha mont var e daoulin, ha me ive d’an daoulin, va daoulagad o para var Eulalii, e doare pa velsen ur sclerder eus ar Baradoz o skillenna var e zall. Betec neuze n’oan ket bet nemeur a veis var va daoulin. Ur pennadic goude, e velis Eulalii o-h ober sin ar groaz, e clevson un huanadic, ac e choumas eb finval, eb tenna e alan, e daoulagad digor. Sonjal a reen oa tremened. E mam a dostaas e dorn ouz e bizach, evel da zerra e daoulagad d’e merc’h. — Nan ! eme Eulalii, arabat eo c’hoas, ac’han da zeiz ar Verc’hez ; varc’hoas, da beder eur. — Ac an tronoz, da zadorn, e tro peder eur dious ar mintin, e tremenas. Marteze, eme amezeg Eulalii, an ini en deuz roet da anaout ar maro santel-ma ; — marteze, emeza, e sonjit ez is-me rag-éun da esamina va c’houstians, evit ober ur govesion jeneral. Allaz ! nan ! Va c’halon a zanten tenered, va spered ne oa ket eaz, nec’h em boa ; mes ne oan ket c’hoas perdroed var an tu mad. Caer e caven doare ar verc’h iaouanc-se, avi o velet e nerz, e vertuz, e erder varzu an Ee, an tis a oa en e c’halon da vont etreac Doue, betec enna ; mes, em spered e clasken digarezi evit stourm ouz ar virionez lakeed sclear dirazon, evit enebi ouz va Doue. Doue, meuled ra vezo, en doe truez ouzin, ha ne ziscrogas mui ac’hanon. (Da echui varc’hoas.)\nAdtapet diwar « https://br.wikisource.org/w/index.php?title=Ar_c’henta_Miz_Mari/Maro_ar_Verc’hez&oldid=54774 »\nKemmoù diwezhañ degaset d'ar bajenn-mañ d'an 13 Eos 2013, da 13:32.


Pajenn:Le Clerc - Ma beaj Jeruzalem, 1902.djvu/135 - Wikimammenn\nPajenn:Le Clerc - Ma beaj Jeruzalem, 1902.djvu/135\nAu. Auzepy, a zo karget a-beurz ar gouarnamant da rei harp ha skoazel, n’eo ket hepken d’ar Fransizien a zo en Bro-Siri, d’an holl gatoliked eo ive, n’euz forz euz a be vro ec’h int. Eman ouz e brenestr, heñ hag autrone all, o sellet anomp o tremen : bremazonn e teuio davedomp d’iliz-veur ar Be Santel ha na vo ket ’vit ar wech divezan : ’keit ha ma chomfomp en Jeruzalem, e plijo d’ean ’n em gavout aliez en hon zouez.\nIliz ar Be Santel ; petra eo ar Be-ze ’vit eur c’hristen.\nSetu ni o tremen dindan dor Jaffa, a zo toullet ’kichen tour ar roue David : ec’h omp breman, da wir, en kær Jeruzalem. Diou pe daer ru moan ha kamm, da zisken enne ’vel en eur pazinier, a gavomp da gentan hag, en o goude, eul leur-vein a dreuzer arauk arruout ouz an nor-dal. Eman diragomp breman iliz ar Be Santel, da vihanan eun tu anei, rag n’haller ket he gwelet a-bez, o vean m’eo stag ouz lojeiz-all. Eun ær goz he deuz ha koz eo en gwirione, pan eo bet savet breman zo eiz kant vla gant ar vrezellerien gristen. He diavez ha dreist-holl he diabarz a diskoe he deuz goall ezom da vean dresed ; mes, o vean mac’h eo lod anei d’al Latined\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/135&oldid=107796 »\nKemmoù diwezhañ degaset d'ar bajenn-mañ d'an 17 Gwe 2017, da 16:18.


Pajenn:Morvan - Buez ar Zent, 1894.djvu/668 - Wikimammenn\nPajenn:Morvan - Buez ar Zent, 1894.djvu/668\n28 a Vengolo\nsant venseslas, merzer\nduk a Vohem pa remerkaz daou eal e kichenn hema, ha pa glevaz anezho o lavaret : « — Ne skoit ket ! » Kerkent e tiskennaz divar he varc’h, hag ec’h en em strinkaz da dreid Venseslas enn eur c’houlenn pardoun. Venseslas a reaz ar peoc’h ganthan, ha lud ar Bohem a drugarekea ann Aotrou Doue abalamour m’en doa roet d’ezho eur prins ker mad ha ken doujet.\nMes, kaer en doa, ann duk a ioa ato he vamm a eneb d’ezhan. Drahomir e devoa c’hoaz eur mab all, he hano Boleslas. Ar mab all-ma a ioa bet savet ganthi ; great e devoa anezhan dioc’h he dorn, ha dre ze n’e ket souez e vije eunn den fallakr ha digoustians eveldhi. Eunn devez, ar vamm dinatur-ze hen aliez da laza he vreur dre dreitouriach ha Boleslas a zentaz dioc’htu.\nPedi a eure Venseslas da vont da leina d’he di var digarez m’oa nevez ganet eur mab d’ezhan. Venseslas a ieaz, ha goude lein ec’h en em dennaz enn iliz hervez he gustumm. Epad m’edo eno o kinnig da Zoue ar sakrifis euz he vuez, rak eur gredenn en doa oa tost he heur diveza, he vreur a redaz di gant eur vandenn lamponed eveldhan, hag hen treuzaz var ar plas gant daou daol kleze. He c’hoad a strinkaz ouz ar voger, el leac’h m’her gueler c’hoaz hirio.\nMerzerenti sant Venseslaz a erruaz d’an 28 a viz guengolo euz ar bloaz 938. Drahomir, he vamm, ne zaleaz ket da veza skoet gant dorn Doue. Eunn devez, ann douar a zigoraz dindan he zreid, haga lonkaz anezhi ez-veo.\nPegen talvouduz eo ar gelennadurez genta a roer d’ar vugale ! Setu ama daou vreur savet er memes amzer, kouls lavaret ; unan gant he vamm goz devot, hag egile gant he vamm paianez. Ar c’henta a deu da veza eur zant, hag ann eil, eunn den euz ar re falla. Ar c’hemm a zo entrezho eo ann hini a ioa etre ann diou vaouez o devoa ho c’helennet. Lakit eta ho poan, kerent kristen, da gelenn ervad ho pugale. Ha pa vezo ret d’ehoc’h ho c’has d’ar skoliou, taolit evez ouz ar c’henteliou a ve roet d’ezho.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/668&oldid=137900 »